text:
WASE 10
Vakasavasavataki Ira Vakayalo na Nona iMuri na Tui
1-3. Na cava e cakava o Jisu ni raica ni vakadukadukalitaki na valenisoro?
E DOKA vakalevu na valenisoro e Jerusalemi o Jisu ni kilai koya e sokaloutaki kina. Sa dede na kena vakayacori voli ena valenisoro na sokalou dina e vuravura. Ia na sokalou qori e dodonu me tawavakamelei na kena savasava ni vagolei tiko vua na Kalou savasava o Jiova. Sa rauta me rarawa o Jisu ni raica na vakadukadukalitaki ni valenisoro ena 10 Naisani, 33 G.V. Na cava e yaco?—Wilika Maciu 21:12, 13.
2 O ira na dauveivoli kocokoco kei na dauveisauilavo ena yasa ni valenisoro e kilai me Lomanibai ni kai Veimatanitu, era dau vakalolomataki ira era gole yani mera vakacaboisoro vei Jiova. * E “vakasavi ira kece na veivoli tiko e loma, e vukica nodra teveli na veisau ilavo” o Jisu. (Vakatauvatana Niemaia 13:7-9.) E cudruvi ira na tamata kocokoco qori nira vukica na vale i Tamana me “nodra qara na daubutako.” A vakaraitaka o Jisu ena ka e cakava ni doka na valenisoro kei koya e sokaloutaki kina. E dodonu me savasava na sokalou e vakayacori vei Tamana!
3 Oti e vica na senitiuri ni sa tekivu veiliutaki oti vakaMesaia o Jisu, a vakasavasavataka tale e dua na valenisoro e vauci keda kece na vinakata me vakadonuya o Jiova na noda sokalou nikua. Na valenisoro cava ya?
Vakasavasavataki “Ira na Luvei Livai”
4, 5. (a) Era samaki qai vakasavasavataki vakacava na imuri lumuti i Jisu ena 1914 ina itekivu ni 1919? (b) Vakacava sa yala ga e kea na nodra vakasavasavataki na dauveiqaravi ni Kalou? Vakamacalataka
4 Ni tekivu lewa vakatui ena 1914 o Jisu, e tukuni ena Wase 2 ni ivola qo ni rau dikeva kei Tamana na valenisoro vakayalo se na ituvatuva ni sokalou savasava. * Oti na vakadidike qori, e raica na Tui ni gadrevi mera samaki qai vakasavasavataki na lotu vaKarisito lumuti era “luvei Livai.” (Mala. 3:1-3) Ena 1914 ina itekivu ni 1919, a vakatara na Dauveivakasavasavataki, o Jiova, mera vakatovolei ena ituvaki dredre na nona tamata mera vakasavasavataki kina. E marautaki ni oti na veivakatovolei qori, era sa savasava vinaka na lumuti qai gu na lomadra mera tokona na Tui vakaMesaia!
5 E sega ni yala ga e keri na nona vakasavasavataki ira na nona tamata na Kalou. Ena iotioti ni veisiga qo, e vakayagataka tiko ga na Tui vakaMesaia o Jiova me vakasavasavataki ira na nona dauveiqaravi mera tiko ga kina ena valenisoro vakayalo. Eda na raica ena rua na wase tarava na sala e vakasavasavataka kina na nodra itovo na nona dauveiqaravi kei na nona isoqosoqo. Ia meda raica mada e liu na veivakasavasavataki vakayalo. E vakaukauataka na noda vakabauta na noda kila na veika sa cakava o Jisu mera savasava kina vakayalo na nona imuri, eso na sala qori e laurai levu, eso tale e sega.
“Moni Savasava Tiko Ga”
6. Na cava eda vulica me baleta na savasava vakayalo ena ivakaro i Jiova vei ira na Jiu era kau vakavesu?
6 Na cava e okati ena savasava vakayalo? Eda na kila na kena isau nida dikeva na vosa i Jiova vei ira na Jiu era kau vakavesu, nira vakarau biuti Papiloni ena ikaono ni senitiuri B.G.V. (Wilika Aisea 52:11.) Era na lesu i Jerusalemi mera lai tara tale na valenisoro qai tauyavutaki tale na sokalou dina. (Esera 1:2-4) A sega ni vinakata o Jiova mera kauta e dua na ka e sema ina lotu vakaPapiloni. Qo e vica na nona ivakaro vei ira: “Kua ni tara na ka e sega ni savasava,” “lako tani mai vua,” “moni savasava tiko ga.” Me kua sara ni vakadukadukalitaki ena sokalou lasu na sokalou savasava vei Jiova. Na cava eda vulica kina? Na savasava vakayalo oya na noda cata na ivakavuvuli kei na ivalavala ni sokalou lasu.
7. Na cava e vakayagataka o Jisu me vukei ira kina na nona imuri mera savasava vakayalo?
7 Oti ga vakalailai na nona tekivu veiliutaki vakatui o Jisu, a lesia sara ena 1919 na dauveiqaravi yalodina e vuku me vukei ira kina na nona imuri mera savasava vakayalo. A rawarawa na kena kilai se o cei na dauveiqaravi qori. (Maciu 24:45) Era sa vakasavasavataki ira oti tale ga ena gauna qori na Gonevuli ni iVolatabu mai na levu na ivakavuvuli ni lotu lasu. Ia e gadrevi mera vakasavasavataki vakayalo ena so tale na ka. Ni toso na gauna, e vakayagataka na dauveiqaravi yalodina o Karisito me vakamatatataka vei ira na nona imuri na solevu kei na ivalavala mera cata. (Vkai. 4:18) Meda raica mada eso na kena ivakaraitaki.
Mera Solevutaka na Lotu vaKarisito na Kirisimasi?
8. Na cava era sa kila voli mai vakadede na Gonevuli ni iVolatabu? Na cava e se sega ni matata vei ira?
8 Era sa kila voli mai vakadede na Gonevuli ni iVolatabu ni vu mai na lotu butobuto na Kirisimasi, e sega tale ga ni sucu o Jisu ena ika25 ni Tiseba. A tukuni ena Vale ni Vakatawa ni Tiseba 1881: “E milioni vakacaca era tavuki mera lotu vaKarisito era dau lewena tu na lotu butobuto. Ia e veisau ga na yaca baleta o ira na italatala ni lotu butobuto era mai italatala vaKarisito qai vukici me vaKarisito eso na soqo ni lotu butobuto me vaka na Kirisimasi.” Ena 1883, e vakamacalataka na Vale ni Vakatawa ena ulutaga “When Was Jesus Born?” (“Gauna Cava e Sucu Kina o Jisu?”) ni sucu o Jisu ena itekitekivu ni Okotova. * Ia e sega ni se matata vei ira na Gonevuli ni iVolatabu ena gauna ya ni sega ni dodonu mera solevutaka tale na Kirisimasi. Era solevutaka tiko ga na lewe ni vuvale e Peceli mai Brooklyn. Ia e veisau qori ena veiyabaki ni oti na 1926. Cava e yaco?
9. Na cava era qai kila na Gonevuli ni iVolatabu me baleta na Kirisimasi?
9 Nira dikeva vinaka na ulutaga qo na Gonevuli ni iVolatabu, era qai kila ni sega ni vakarokorokotaki na Kalou ena itekitekivu ni Kirisimasi kei na kena ivalavala tale eso. Na ulutaga “The Origin of Christmas,” (“Yavu ni Kirisimasi”) ena Yadra! ni 14 Tiseba, 1927, e vakamacalataka ni vu mai na lotu butobuto na Kirisimasi, e vakabibitaki kina na marau, e okati tale ga me qaravi matakau. E vakamatatataka ni soqo ya e sega ni vakarota o Karisito qai tukuni vakadodonu kina: “E vakavuravura na solevu, e vakatamata qai vakatevoro. . . qori e yavu vinaka mera kua ni solevutaka kina o ira na qaravi Jiova vakatabakidua.” Sa rauta me tekivu mai na yabaki ya, e sega vakadua ni solevutaki tale e Peceli na Kirisimasi!
10. (a) Na cava e vakamacalataki vinaka sara me baleta na Kirisimasi ena Tiseba 1928? (Raica tale ga na kato “ iTekitekivu kei na iNaki ni Kirisimasi.”) (b) Era vakasalataki vakacava na tamata ni Kalou ena so tale na olodei kei na soqo mera cata? (Raica tale ga na kato “ Vakavotui Eso Tale na Olodei kei na Soqo.”)
10 Sa qai vakamacalataki vinaka sara na Kirisimasi vei ira na Gonevuli ni iVolatabu ena yabaki tarava. Ena 12 Tiseba, 1928, a kaburaki ena retio na ivunau i Brother Richard H. Barber e veiqaravi ena itikotiko liu qai tukuni kina ni dukadukali na itekitekivu ni olodei qo. Na cava era cakava na dauveiqaravi ni Kalou ena idusidusi matata qori mai na itikotiko liu? Ni nanuma lesu o Brother Charles Brandlein na gauna eratou sa sega kina ni solevutaka vakavuvale na Kirisimasi, e kaya: “E dredre beka me keitou biuta tani na ivakarau ya ni lotu butobuto? Sega! . . . E vaka ga ni o luvata na isulu duka o qai kolotaka laivi.” E va tale ga qori na nona rai o Brother Henry A. Cantwell, a qai ivakatawa dauveilakoyaki ena dua na gauna e muri. E kaya: “Sega sara ga ni dua na ka me keimami biuta na cava ga ena laurai kina na neimami lomani Jiova.” Era yalorawarawa na imuri yalodina i Karisito mera cakava na veisau cava ga e gadrevi, mera cata tale ga na soqo e yavutaki ena sokalou dukadukali. *—Joni 15:19; 17:14.
11. Eda na vakaraitaka vakacava nida tokona na Tui vakaMesaia?
11 Era ivakaraitaki vinaka ni yalodina na Gonevuli ni iVolatabu! Nida vakasamataka na ka era cakava, e vinaka meda taroga: ‘Au dau raica vakacava na idusidusi e vakarautaka na dauveiqaravi yalodina? Vakacava au dau ciqoma ena marau qai bulataka na ka au vulica?’ Nida yalorawarawa meda muria na veidusimaki, eda sa vakaraitaka nida tokona na Tui vakaMesaia ni vakayagataka tiko na dauveiqaravi yalodina me vakarautaka na kakana vakayalo ena kena gauna donu.—Caka. 16:4, 5.
Mera Vakayagataka na Kauveilatai na Lotu vaKarisito?
12. Na cava era sa kila tu me vica vata na yabaki na Gonevuli ni iVolatabu me baleta na kauveilatai?
12 Ena vica vata na yabaki, era nanuma tu na Gonevuli ni iVolatabu ni ivakatakarakara vaKarisito na kauveilatai. Ena gauna vata qori, era kila ni sega ni dodonu me sokaloutaki nira kila ni cala na qaravi matakau. (1 Kor. 10:14; 1 Joni 5:21) E se tekivu sara ena 1883 na kena tukuni vakadodonu ena Vale ni Vakatawa ni “vakasisila vua na Kalou na ivalavala kece ni qaravi matakau.” Ia era dau nanuma tu na Gonevuli ni iVolatabu ni sega ni cala na ivakavakayagataki kece ni kauveilatai. Kena ivakaraitaki, era dau sakitaka na kena pinitaki ena nodra isulu na kauveilatai kei na isala vakatui me nodra ivakatakilakila. Qori e vakadeitaka nira na rawata na isala ni bula ke ra yalodina me yacova na mate. Me tekivu ena 1891, sa laurai tale ga ena imatai ni tabana ni Vale ni Vakatawa na ivakatakarakara ni kauveilatai kei na isala vakatui.
13. E vakamatatataki vakacava na kauveilatai vei ira na imuri i Karisito? (Raica tale ga na kato “ Vakamatatataki na Vakayagataki ni Kauveilatai.”)
13 Era vakamareqeta na Gonevuli ni iVolatabu na ivakatakarakara ni kauveilatai kei na isala vakatui. Ia ena icavacava ni veiyabaki ni 1920, e tekivu vakamatatataki na kauveilatai vei ira na imuri i Karisito. E nanuma lesu o Brother Grant Suiter a qai lewe ni iLawalawa Dauvakatulewa, na soqo ena 1928 mai Detroit, Michigan, Merika, e kaya: “A vakamacalataki ena soqo ni sega ni veiganiti, e cala tale ga na ivakatakarakara ni kauveilatai kei na isala vakatui.” E levu tale na ka e vakamatatataki ena veiyabaki tarava, sa qai macala kina ni cala na vakayagataki ni kauveilatai ena sokalou e savasava vakayalo.
14. Na cava era cakava na tacida ni vakamatatataki na veika me baleta na kauveilatai?
14 Na cava era cakava nira sa kila na ka dina me baleta na kauveilatai? Vakacava era vakayagataka tiko ga na ivakatakarakara ni kauveilatai kei na isala vakatui era vakamareqeta? E nanuma lesu o Lela Roberts, sa qaravi Jiova voli mai vakadede: “E rawarawa na neimami biuta tani ni keimami sa kila na ka e vakatakarakarataka.” E levu era duavata tale ga kei na ka e tukuna o Ursula Serenco, e dua na tacida yalewa yalodina: “Keimami sa qai kila ni ka keimami dau vakamareqeta tu, na ivakatakarakara ni nona mate na noda Turaga kei na noda itavi vaKarisito, e ivakatakarakara ni lotu butobuto. Me salavata kei na ka e tukuni ena Vosa Vakaibalebale 4:18, keimami marau dina ni sa qai vakararamataki sara na sala.” Era sega ni via vakaitavi na imuri yalodina i Karisito ena ivalavala dukadukali kece ni lotu lasu!
15, 16. Na cava eda na cakava me savasava tiko ga kina na lomanibai ni valenisoro vakayalo i Jiova e vuravura?
15 Qori tale ga na noda inakinaki nikua. E matata tu vei keda ni vakayagataka tiko o Karisito na dauveiqaravi yalodina e vuku, me vukei ira na nona imuri mera savasava tiko ga vakayalo. Me vakataki ira na tacida era bula donuya na itekivu ni nona tiko o Karisito, eda na talairawarawa qai totolo noda muria na idusidusi e vakarautaki me baleta na solevu, ivakarau, se ivalavala dukadukali ni lotu lasu nida vinakata me savasava tiko ga na lomanibai ni valenisoro vakayalo i Jiova e vuravura.
16 Ena iotioti ni veisiga qo, e cakacaka tiko vakaukaua o Karisito me taqomaka na ivavakoso i Jiova me kua ni dua e vakadukadukalitaka vakayalo. Meda raica mada se vakayacora vakacava qori.
Wasei “na Daucaka ca Mai Vei Ira na Yalododonu”
17, 18. Ena vosa vakatautauvata ni lawa, na cava na ibalebale ni (a) bala na lawa, (b) “kumuna na veimataqali ika,” (c) tawana na ika vinaka ena sova, (d) kolotaka tani na ika ca?
17 Na Tui o Jisu Karisito e wanonovi keda vinaka tu vakaivavakoso na dauveiqaravi ni Kalou e veiyasa i vuravura. Sa veitawasei tiko o Karisito kei ira na agilosi ena sala eda na rairai sega ni kila. A vakamacalataka na cakacaka qori o Jisu ena nona vosa vakatautauvata ni lawa. (Wilika Maciu 13:47-50.) Na cava na ibalebale ni vosa vakatautauvata qori?
18 “Na lawa e bala i waitui.” Na lawa e dusia na vunautaki ni Matanitu ni Kalou vei ira na lewenivanua. “Kumuna na veimataqali ika.” Era duidui o ira na rogoca na itukutuku vinaka, o ira qori era saga mera lotu vaKarisito dina, e levu tale ga era rairai tataleitaki ena dua na gauna, ia era sega sara ni tokona na sokalou savasava. * “Tawana na ika vinaka ena sova.” O ira na yalomalumalumu era kumuni ena sova se ivavakoso, na vanua e rawa ni savasava kina nodra sokaloutaki Jiova. Kolotaka tani na ika “ca.” Ena iotioti ni veisiga qo, sa tawasei ira tiko “na daucaka ca mai vei ira na yalododonu” o Karisito kei ira na agilosi. * Era na sega ni vakadukadukalitaka kina na ivavakoso o ira na sega ni yalomalumalumu, o ira na sega ni yalorawarawa mera biuta na nodra ivakarau ca se na ivakavuvuli lasu era vakabauta tu e liu. *
19. Na cava o nanuma me baleta na veika e cakava o Karisito meda savasava tiko ga kina na tamata ni Kalou kei na sokalou dina?
19 E veivakacegui dina nida kila ni taqomaki ira tiko na nona imuri na noda Tui o Jisu Karisito. E veivakayaloqaqataki tale ga noda kila ni se gumatuataka tiko ga na sokalou dina kei na nona karoni ira na lotu vaKarisito dina, me vaka e vakaraitaka ena nona vakasavasavataka na valenisoro ena imatai ni senitiuri G.V. Eda marau ni taqomaki keda o Karisito meda savasava tiko ga kina na tamata ni Kalou kei na sokalou dina! Meda vakaraitaka mada ga nida tokona na Tui kei na nona Matanitu nida cata na ka kece e kilai kina o lotu lasu.
^ para. 2 Nira gole ina valenisoro mai Jerusalemi na Jiu, era dau kauta na ilavo ni vanua era gole mai kina. Ia e tiko ga na mataqali ilavo mera vakayagataka ena ivakacavacava ni valenisoro se isoro manumanu era via volia. Nira veisautaka na ilavo o ira na dauveisauilavo, era dau maroroya e dua na kena iwase me nodra. E vakatokai ira na dauveivoli o Jisu mera “daubutako” nira dau lavaka vakasivia na ilavo me isau ni nodra veiqaravi.
^ para. 4 Eda sokaloutaki Jiova na nona tamata e vuravura ena lomanibai ni nona valenisoro vakayalo.
^ para. 8 Ke sucu o Jisu ena vulaililiwa, e tukuni ena ulutaga qo ni “sa veicalati kei na ivolatukutuku ni nodratou tiko e tautuba na ivakatawa kei na nodratou qelenisipi.”—Luke 2:8.
^ para. 10 Ena ivola i Brother Frederick W. Franz ena 14 Noveba, 1927, e tukuna kina: “Eda na sega ni solevutaka na Kirisimasi ena yabaki qo. Sa vakatulewataka na vuvale e Peceli me sa kua vakadua na Kirisimasi.” Oti e vica na vula, e kaya tale o Brother Franz ena nona ivola ena 6 Feperueri 1928: “E vakasavasavataki keda tiko vakalalai na Turaga mai na lasu e vakavulica na nona isoqosoqo vakaPapiloni na Tevoro.”
^ para. 18 Kena ivakaraitaki, ena 2013 e tubu ena 7,965,954 na dautukutuku ra qai le 19,241,252 era tiko ena iVakananumi ni mate i Karisito.
^ para. 18 Na tawasei ni ika vinaka kei na ika ca e sega ni tautauvata kei na tawasei ni sipi kei na me. (Maciu 25:31-46) Na veitawasei se na iotioti ni lewa me baleti ira na sipi kei na me ena qai vakayacori ena veivakararawataki levu sa voleka. Ena gauna mada ga qo, era rawa ni lesu vei Jiova o ira era vaka na ika ca ra qai kumuni ena sova se na ivavakoso.—Mala. 3:7.
^ para. 18 O ira na ika ca era na qai kolotaki vakaivakatakarakara ina lovo bukawaqa, qori e dusia nodra vakarusai ena gauna se bera mai.


c: text/html

text:
E KILAI tani na koro ko Namuana me dua vei rau na koro ka tiko vei rau na isolisoli ni kacivi ni vonu e na noda vanua lomani oqo ko Viti.
O Namuana na koro ka toka volekata na rara ni waqavuka mai Vunisea e Kadavu ka via rauta toka ga e 10 na miniti na nomu vodo mai e na lori kevaka o sobu mai ena wavu.
Sa levu na itukutuku esa volai oti baleti na itukuni e sala muria tiko na vuna e rau rawa ni kaciva kina na vonu o Namuana kei Nacamaki mai Koro.
Ia, mai na veika esa talanoataki oti me baleti Namuana, e rua na ka e se bera ni se talanoataki tiko.
Ai matai na Yatule se jule ka dau cabe e Namuana, ka kena i karua, se cava na vuna e ratou rawa ni kaciva kina na vonu o ira na kai Namuana ka sega ni o ira e Namalata.
E a toso voli na ilakolako ni vakasokomuni i tukutuku ena yanuyanu o Kadavu ka matai ni koro e sikovi o Namuana.
E tolu na mataqali e na loma ni yavusa o Namuana, na i matai o Namuana - Turaga na Tui Namuana, karua na mataqali Verata, o iratou na Bete, ka kena i katolu ko Naivakasese, o iratou na Bati.
Era vakaraitaka na turaga na Tui Namuana o Kelevi Vuase ni ra a kawa mai ni yavusa na Ratu ni Burenitu mai Nabaitavo, e Naitasiri.
E tolu na yavusa lelevu e Viti ka tukuni tiko ni sema taucoko kina na vei yavusa taucoko e na noda vanua, o ya na yavusa o Bure, yavusa o Rara kei na yavusa o Navitilevu.
Era vakaraitaka ni vu ni nodra biubiu mai Nabaitavo o ya na vuku ni vaqara vanua.
Kaya o Vuase ni nanumi ni ra cegu vakalailai e Matacaucau mai Tailevu, ka kena i vakadinadina ni dua na tokatoka mai kea e yacana toka o Namuana.
Ni biu ko Matacaucau era sa qai gole mai e Nakalawaca, Namara.
E kaya na Tui Namuana ni matata sara tu ga vaka mata ni ibe na nodra i sema ni veiwekani kina na veivanua eso.
Sa biu ko Namara ka tomani na ilakolako ni vaqara vanua, tukuna na Tui Namuana ni ra qai lai cabe ena dela ni vei nuku o Udulevu e Kadavu, volekata na ucuna o Muaicaukala, na vanua ka dau kacivi kina na vonu, ni tadrava toka yani na ulunivanua ko Uluinabukelevu.
Tomana ni ra qai toki tale e na vica na vanua ni bera ni ra qai lai va koro mai delana.
Kaya o Jolame Bakata na turaga ni koro o Namuana, ni sega vakadua ni bau dua e a ravuta rawa na nodra toka mai na delana o ya.
?Oira na neimami qase era sa bau taqomaka vinaka sara ga na neimami koro.
?Ni ra toka mai delana e ra raica vinaka na toba o Namalata kei na tai ni yanuyanu e yasana ka dua.
?E rua na gaunisala e na curuma yani na koro, e dua me ko muri mai na yasana e baravi, ka dua tale oya me ko muri mai na yasana e vanua.
?Ia, na matamata ruarua qori, ona sivita e tolu na i keli ni vanua ni bera ni o ni curuma yani na loma ni koro.
?Sa bau dua na ka dredre dina me dua e sivita rawa mada ga na imatai ni keli ni valu,? kaya o Bakata.
Tomana o Vuase e na vuku ni nodra qaqa ena ivalu, sa qai kerea yani kina o Tui Namalata me ra sa lai nodra Bati.
Oqo e dua na itavi era qarava voli mai ena gauna o ya me ra nodra Bati na Tui Namalata, ka yacova mai nikua.
Kaya ni veivanua taucoko era gole kina na turaga na Tui Namalata, era na sala muri ira, ka kena vakadinadina ni sega vakadua ni bau dua na gauna me ra bau ravuti rawa.
Na Yatule
Kurabui na vakasokomuni tukutuku ni ra vakaraitaka na Tui Namuana ni dau cabe talega na ika na Yatule e na toba o Namalata.
Na Yatule na ika lalai vakatoka na Salala, e dau kilai tale tuga na Tule, Jule se Yabitu ena so na vanua.
?Na itukutuku me baleta na Yatule e sogo tu na kena itukutuku ka sega ni dua na ka era vakadewataka vei keimami o ira na neimami qase, se me volai tu e na i vola ni Veitarogi Vanua.?
?E liu e dau levu na Yatule, e dau ika ni yabaki ka tabu ga ni volitaki, me tuna se me burogotaki.
?Dodonu me keimami wasea,? kaya o Vuase.
E veiwekani sara na i talanoa oqo kei na veika era wasea mai Rukurukulevu ena gauna e cabe kina na jule ena yabaki sa oti.
E vica tiko na kena tabu e na gauna e qolivi kina na jule mai Rukurukulevu, dua, oya ni ra tabu ni butu e wai na marama, de na qai drava na wai baleta ni dua e vunitaka na nona bukete.
Tabu talega ni siwati se laucoko, ka tabu talega ni volitaki.
Na gauna e cabe mai kina na mata qoli, o ya me ra dui tomi kedra ga ka me kua na veiba.
Na ivakamacala e tiko kina, kevaka e siwati, se laucoka e vaka e vakasaurarataki.
Kevaka e volitaki se burogotaki, se vu ni veiba e vakaraitaka na koco, ka na qai sega ni cabe kina.
Era vakaraitaka mai Rukurukulevu ni yabaki sa oti e taura tu e via vula va na kena cabe na Jule, ka voleka sara ga ni ra vakarautaka na Jule ni yasana o Nadroga/Navosa.
E vu mai oya baleta na nodra rokova na kena tabu.
Kaya o Vuase ni sa sega ni vaka tu e liu na kena cabe, me vaka ni sa rogo tiko na itukutuku ni so era sa dau volitaka tiko.
Qai wilika nai sema ni talanoa ena Tabana e 12 kei 13 me baleta na i tukutuku mai Namuana kei na veiqaravi e dau vakayacori me baleta na kena kacivi na vonu.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.

robotstxt: allowed

filter: keep


text:
IYAU MAI NA VOSA NI KALOU | JEREMAIA 51-52
E Yaco na Vosa Kece i Jiova
E parofisaitaka sara ga vakamatata o Jiova na veika ena yaco
“Moni vagatara na gasau”
“Era sega ni vala na tamata qaqa nei Papiloni”
E tukuni ena Nabonidus Chronicle: “Era sega ni vala na mataivalu i Sairusi nira curumi Papiloni.” Kena irairai qo ni sega ni caka kina na veiraravui me vaka sara ga e parofisaitaka o Jeremaia
“Ena yaco o Papiloni me ibinibini vatu [qai] lala vakadua”
Ni tekivu na 539 B.G.V., e seavu na lagilagi kei Papiloni. A nona inaki o Alekisada na Ka Levu me nona koroturaga o Papiloni, ia e qai mate vakasauri. Ni tekivu na gauna vaKarisito, era se tiko e Papiloni eso na Jiu, qori na vuna e gole kina e kea o Pita. Ena ikava ni senitiuri G.V. e karusa na koro qai sega tale ni tawani


text:
Vakarokorokotaki Ira ga e Ganiti Ira
“Vei kemuni oni dabe tiko ena idabedabe vakaturaga, vei koya tale ga na Lami, me nomudrau na vakavinavinaka, na vakarokoroko, na lagilagi, kei na kaukaua me tawamudu.”—VKTA. 5:13.
1. Na cava e dodonu me vakarokorokotaki kina e dua, cava eda na veivosakitaka?
NA NONA vakarokorokotaki e dua e kena ibalebale me kauaitaki vakalevu qai dokai. Ke dua e caka vua qori, macala ga ni ganiti koya se cakava tiko e dua na ka e dodonu me rokovi kina. Eda na rairai taroga, o cei meda vakarokorokotaka? Cava me vakarokorokotaki kina?
2, 3. (a) Na cava e dodonu ga kina me vakarokorokotaki o Jiova? (Raica na imatai ni iyaloyalo.) (b) O cei na Lami ena Vakatakila 5:13, na cava ganiti koya kina me vakarokorokotaki?
2 Me vaka e tukuni ena Vakatakila 5:13 ni dodonu me vakarokorokotaki ‘na Lami, o koya e dabe tiko ena idabedabe vakaturaga.’ Eda raica ena wase 4 e dua na vuna e dodonu ga me vakarokorokotaki kina o Jiova. Era lave domodra na ibulibuli dokai mai lomalagi mera vakacaucautaki Jiova, “o koya e tawamudu na nona bula.” Era kaya: “E ganiti kemuni Jiova, na neimami Kalou, me nomuni na lagilagi, na vakarokoroko, kei na kaukaua, ni oni bulia na ka kece, ena nomuni lewa era bula, era buli kina.”—Vkta. 4:9-11.
3 O Jisu Karisito na Lami, qo “na Lami ni Kalou ena kauta tani na nodra ivalavala ca na kai vuravura.” (Joni 1:29) E kaya na iVolatabu ni kaukaua sara o koya vei ira kece na veiliutaki vakatui se ra veiliutaki tiko nikua. E kaya: “O koya e nodra Tui o ira na veiliutaki vakatui, e nodra Turaga tale ga o ira na veiliutaki vakaturaga, o koya ga e sega ni mate rawa, e tiko ena rarama e sega ni torovi rawa, e sega ni dua na tamata e raici koya se me rawa ni raici koya.” (1 Tim. 6:14-16) E dina taucoko qori, ni sega ni dua tale na tui e yalorawarawa me mate me isoro ni noda ivalavala ca. O na duavata sara ga kei na oba vakaoba na ibulibuli vakayalo mai lomalagi nira kaya: “Na Lami a vakamatei e ganita me nona na kaukaua, na iyau, na vuku, na qaqa, na vakarokoroko, na lagilagi, kei na vakavinavinaka.”—Vkta. 5:12.
4. Na cava e dodonu kina me rau vakarokorokotaki ga o Jiova kei Karisito?
4 E dodonu ga meda vakarokorokotaki Jiova kei Karisito. Ena vakatau tale ga kina noda rawata na bula tawamudu. E vakamatatataka qori vei keda na vosa i Jisu ena Joni 5:22, 23: “Ni sega ni lewa e dua o Tamana, sa solia ga vei Luvena me vakatulewa, mera rokovi Luvena kece me vaka ga nodra rokovi Tamana. O koya e sega ni rokovi Luvena e sega ni rokovi Tamana e talai koya mai.”—Wilika Same 2:11, 12.
5. Na cava meda vakarokorokotaki ira kina eso, meda dokai ira tale ga?
5 Eda buli meda “ucuya na Kalou.” (Vkte. 1:27) Levu gona vei keda eda dau vakaraitaka na itovo vakalou ena duidui sala. Eda rawa kina ni vakaraitaka na loloma, yalovinaka, kei na veinanumi. Eda buli tale ga kei na lewaeloma e sega ni uasivi qai dau veivakacalai ena so na gauna. Ia e rawa ni vukei keda meda kila na ka e donu, se cala, na ka e dina se lasu, na ka e veiganiti se sega. (Roma 2:14, 15) Levu era dau taleitaka na ka e savasava qai talei. Era guta tale ga na bula veiyaloni. De dua era sega tu ni kila, ia era sa vakavotuya sara tiko ga ena so na sala na lagilagi nei Jiova, e veiganiti gona mera vakarokorokotaki ra qai dokai.—Same 8:5.
KUA NI SIVIA TALE NODA VAKAROKOROKOTAKA E DUA
6, 7. Era duidui vakacava na iVakadinadina i Jiova ena nodra vakarokorokotaki ira eso tale?
6 Meda kua mada ga ni vakarokorokotaki ira vakasivia eso tale, meda kila tale ga na vanua me yalani kina. Levu era sa vakamuai tu ena ivakarau ni yalo e takalevu tu ena vuravura i Setani. Oya na vuna era sa sokaloutaki tu kina eso na tagane kei na yalewa ni sa sivia tale nodra rokovi se dokai. O ira na iliuliu ni lotu, iliuliu vakapolitiki, ira na dauqito, ira na dau veivakamarautaki kei na so tale na tamata rogo, era dau vakacerecerei me vaka sara ga e tiko vei ira na kaukaua tani. O ira gona na itabagone kei ira na uabula era dau raici ira cake tu qo mera ivakaraitaki vinaka, me vakatotomuri na nodra itovo, isulusulu se ivakarau ni bula.
7 Era qaqarauni sara na lotu vaKarisito dina me kua ni tiko vei ira na rai cala me baleta nodra vakarokorokotaki na tamata. O Karisito duadua ga e ivakaraitaki uasivi duadua meda vakatotomuria. (1 Pita 2:21) Ena sega ni taleitaka o Jiova ke sa sivia tale noda vakarokorokotaka e dua. Qo na ka dina meda nanuma tiko: “Ni sa valavala ca na tamata kece, qai sega ni yacova rawa na lagilagi ni Kalou.” (Roma 3:23) E sega ni dodonu me vakarokorokotaki e dua me vaka ga sa sokaloutaki tiko.
8, 9. (a) Era raici ira vakacava na vakailesilesi vakamatanitu na iVakadinadina i Jiova? (b) E yalani vakacava na noda tokoni ira na vakailesilesi vakamatanitu?
8 Eso nikua era vakaitutu ena nodra cakacaka saumi. E namaki vei ira na vakailesilesi vakamatanitu mera raica me muri na lawa kei na veidusimaki, mera qarava vinaka tale ga na lewenivanua. Qo ena yaga raraba. E vakasalataki ira na lotu vaKarisito o Paula mera dau raici ira na vakailesilesi vakamatanitu mera “iliuliu cecere” mera vakamalumalumu vei ira. Era vakaroti: “Solia na ka vei koya e dodonu me soli vua, na ivakacavacava vei koya e lavaka na ivakacavacava; . . . me rokovi tale ga o koya e dodonu me rokovi.”—Roma 13:1, 7.
9 Koya gona ke da mani vakaroti kina se noda itovo ga vakavanua, e veiganiti vei keda na iVakadinadina i Jiova meda yalorawarawa ni rokovi ira na vakailesilesi vakamatanitu. Eda dau tokoni ira nira vakayacora tiko nodra itavi. Ia me vaka e tukuni ena iVolatabu, ena vakaiyalayala ga. Eda na sega ni talaidredre vua na Kalou se da vakawalena noda tawaveitovaki nida lotu vaKarisito.—Wilika 1 Pita 2:13-17.
10. Era ivakaraitaki vinaka vakacava na dauveiqaravi i Jiova ena gauna makawa nira veimaliwai kei ira na vakailesilesi vakamatanitu?
10 Era ivakaraitaki vinaka na dauveiqaravi i Jiova ena gauna makawa nira veimaliwai kei ira na vakailesilesi vakamatanitu. Rau talairawarawa o Meri kei Josefa ni vakarota na Matanitu o Roma me caka na vola lewenivanua. Rau lako i Peceliema, dina ni sa vakarau vakasucuma sara tu ga o Meri na nona ulumatua. (Luke 2:1-5) Ni beitaki o Paula ni cakacala, e vakamacalataki koya ena veidokai qai vakaraitaka na vakarokoroko e veiganiti vei Tui Eroti Akaripa kei Fesito, na kovana e Roma ena yasana o Jutia.—Caka. 25:1-12; 26:1-3.
11, 12. (a) E duidui vakacava na noda rokovi ira na vakailesilesi vakamatanitu ni vakatauvatani kei ira na iliuliu ni lotu? (b) E yaga vakacava nona rokova e dua na daunipolitiki e dua na tacida mai Austria?
11 Ia o keda na iVakadinadina i Jiova eda sega ni dau rokovi ira tale vakasivia na iliuliu ni lotu, ke ra namaka mada ga meda cakava qori. O lotu lasu e sega ni dau tukuna na ka dina me baleta na Kalou, e veivakacalai tale ga nona vakavulica na iVolatabu. Koya gona e sega ni dodonu meda vakarokorokotaki ira tale vakasivia na iliuliu ni lotu, meda kauaitaki ira ga me vaka eda dau cakava vei ira na lewenivanua. O Jisu mada ga e vosataki ira eso va qori ena nona gauna qai tukuna nira dauveivakaisini, era veituberi tiko ga vakamataboko. (Maciu 23:23, 24) Ia eso na gauna noda dau vakaraitaka na vakarokoroko kei na veidokai e veiganiti vei ira na iliuliu vakamatanitu e dau yaga tale ga, rawa ni yaco kina eso na ka tawanamaki.
12 O Leopold Engleitner e dua na iVakadinadina gumatua mai Austria, era vesuki koya na ilawalawa nei Itala era kilai mera Nazi, ra qai vakauti koya ena sitimanivanua ina keba ni veivakararawataki e Buchenwald. A vodo tale tiko ga ena sitimanivanua qori e dua na kaivesu o Dr. Heinrich Gleissner, e daunipolitiki e Austria. Era sega ni taleitaki koya na Nazi. Nodrau vodo tiko qori ina keba, e vakamacalataka sara ena veidokai o Brother Engleitner nona vakabauta vei Gleissner, a vakarorogo vinaka sara. Ni oti na ikarua ni ivalu levu, e dau vakayagataka nona itutu o Gleissner me vukei ira kina na iVakadinadina i Jiova e Austria. O na rairai kila tale ga eso na ka vinaka e yaco nida vakaraitaka na iVakadinadina na veidokai e veiganiti vei ira na vakailesilesi ni matanitu, eda vakaraitaka tale ga na vakarokoroko e veidusimaki kina na iVolatabu.
SO TALE E DODONU MERA ROKOVI
13. O cei e ganita me rokovi qai dokai, na vuna?
13 E dodonu tale ga mera rokovi ra qai dokai o ira na tacida vakayalo. Bibi sara me caka qori vei ira na qase ni ivavakoso era veiliutaki tiko. (Wilika 1 Timoci 5:17.) Eda na rokovi ira na tacida tagane qori se mani duidui na matatamata era cavutu mai kina, nodra ivakatagedegede ni vuli, itutu vakavanua se ka era rawata. E tukuna na iVolatabu nira “isolisoli tamata,” e bibi nodra itavi ena ituvatuva ni Kalou me baleta nodra qaravi na nona sipi. (Efeso 4:8) Vakasamataki ira mada na qase, ivakatawa dauveilakoyaki, Komiti ni Tabana, kei na iLawalawa Dauvakatulewa. Me vakataki ira na mataveitacini ena imatai ni senitiuri, meda rokovi ira na lesi mera veiliutaki nikua. Eda sega ni sokaloutaki ira na veiliutaki ena ivavakoso era kilai levu. Se nida veimaliwai kei ira, ena sega ni laurai ena noda imoimoi nira vaka na agilosi. Ia eda na rokovi ira, da dokai ira nira dau cakacaka vakaukaua ra qai yalomalumalumu.—Wilika 2 Korinica 1:24; Vakatakila 19:10.
14, 15. Era duidui vakacava na ivakatawa dina era lotu vaKarisito kei ira na tukuna wale tu ga?
14 Era dau raici mera ivakatawa yalomalumalumu na qase. Nira yalomalumalumu, era sega ni vinakata mera raici tu me vaka era tamata rogo. Era duidui gona vei ira e levu na iliuliu ni lotu nikua kei ira ena imatai ni senitiuri e kaya o Jisu me baleti ira: “Era dau vinakata mera dabe ena idabedabe dokai ena gauna ni vakayakavi kei na idabedabe e liu ena valenilotu mera kidavaki tale ga ena vanua ni veivoli.”—Maciu 23:6, 7.
15 Era yalomalumalumu na ivakatawa lotu vaKarisito dina mera talairawarawa ena vosa i Jisu: “O kemuni, moni kua ni kacivi ena Rapai, ni dua ga nomuni Qasenivuli, ni veitacini kece ga. Ni kua tale ga ni vakatoka e dua me tamamuni e vuravura, ni dua ga na Tamamuni e tiko mai lomalagi. Ni kua ni vakatokai tale ga moni iliuliu, ni dua ga nomuni iLiuliu, o Karisito. O koya e via liu duadua vei kemuni e dodonu me nomuni dauveiqaravi. O koya e vakalevulevui koya ena vakamalumalumutaki, o koya e vakamalumalumutaki koya ena vakalevulevui.” (Maciu 23:8-12) Qori na vuna eda dau lomani ira kina na qase ni ivavakoso, eda rokovi ira, qai dokai ira tale ga.
16. Na cava meda saga kina meda kila na ka e kaya na iVolatabu ena nona vakarokorokotaki e dua?
16 Ena rairai taura na gauna me qai donu na noda rai me baleti ira eda vakarokorokotaka kei na sala eda cakava kina. Qo tale ga na ka era cakava na lotu vaKarisito taumada. (Caka. 10:22-26; 3 Joni 9, 10) Ia ena yaga na noda sasaga meda bulataka na ka e kaya na iVolatabu me baleta na noda rokova e dua. Ena rawa ni yaga sara vakalevu ni tiko vei keda na rai donu.
YAGA NI NODA VAKARAITAKA NA VAKAROKOROKO E DONU
17. E yaga vakacava noda dau vakarokorokotaki ira na veiliutaki?
17 Nida veirokovi qai dokai ira na veiliutaki, era na rairai valataka noda dodonu meda vunau, me kua ni dua na ka e vakalatilati vei keda. Levu gona era vakavinavinakataka na noda cakacaka. Vica vata na yabaki sa oti, a tiko ena tuvaitutu i luvena o Birgit, e painia tiko mai Jamani. Era kaya vei Birgit na qasenivuli nira taleitaka mera vakavulici ira na luve ni iVakadinadina ena veiyabaki sa oti. Era kaya ni sa na bau rarawataki dina ke ra sega ni vuli tiko e kea. E vakamacalataka o Birgit, “Era vakavulici na neimami gone mera muria na ivakatagedegede ni Kalou, okati kina nodra rokovi na qasenivuli kei na nodra dokai.” E kaya e dua na qasenivuli, “Ke ra vaka mada ga na luvemu na gone kece, sa na vaka ga na bula ena parataisi.” Oti e vica tale na macawa, a tiko ena soqo vakaiwasewase mai Leipzig e dua vei ira na qasenivuli qori.
18, 19. Na cava e bibi kina me vakaraitaki vei ira na qase ni ivavakoso na vakarokoroko e ganiti ira?
18 Na noda rokovi ira na qase ni ivavakoso ena sala e veiganiti e salavata vinaka kei na ivakavuvuli vuku ena iVolatabu. (Wilika Iperiu 13:7, 17.) E dodonu meda vakacaucautaki ira ena nodra gugumatua, meda saga tale ga meda dau muria nodra veidusimaki. Ena vukei ira qori mera qarava tiko ga nodra itavi ena marau. Sega ni kena ibalebale qo nida na vakatotomuria nodra isulusulu se ivalavala, se ivakarau ni vosa e matanalevu se nona ivosavosa sara mada ga e dua na qase e dau lesi ena itavi bibi. Ena cala ke da cakava qori. Meda nanuma tiko nira tamata ga vakataki keda. Meda vakatotomuri Karisito ga.
19 Eda sa vukei ira sara tiko ga na qase nida vakaraitaka vei ira na vakarokoroko ga e ganiti ira, meda kua ni raici ira tu me vaka era tamata rogo. Era na sega kina ni dokadoka, se ra nanuma nira cecere se ra yalododonu vakasivia.
20. E yaga vakacava na noda dau veirokovi?
20 Ke da rokovi ira ga na dodonu mera rokovi, eda na sega ni nanumi keda kina vakasivia. Nira rokovi keda tale ga eso, eda na sega ni nanuma nida sa dua na ka. Eda na toso vata tiko ga kei na isoqosoqo i Jiova, e sega ni rokovi vakasivia kina e dua se da vakabauta vata se sega. E ka vakavuku noda cakava qori nida na sega kina ni tarabe ke vakacudrui keda e dua eda dau rokova.
21. Na cava e bibi duadua kina meda rokovi ira na ganiti ira?
21 Na cava e bibi duadua kina meda rokovi ira na ganiti ira? Ni na marau kina o Jiova. Nida cakava na ka e vinakata, da qai yalodina tiko vua. Eda sauma tale ga kina na veibeitaki a caka vua. (Vkai. 27:11) Era sa vakacalai tu e levu e vuravura ena nodra rai me baleta na veirokorokovi. Dua na ka noda vakavinavinakataka noda sa mai kila na sala i Jiova ena noda veirokorokovi.


text:
RA TAROGA NA ITABAGONE
Ena Rawa Niu Moce Vinaka?
E kaya na iVolatabu: “
E vinaka me sinai e dua na liga ena vakacegu, e ca ni sinai ruarua na liga ena cakacaka kaukaua qai tautauvata kei na cemuria na cagi.” (Dauvunau 4:6) Ke lailai nomu moce, ena vakaleqa nomu cakacaka!
“Ke lailai noqu moce, ena berabera noqu vakasama. Ena sega ni dei noqu cakacaka!”
—Raijeli, yabaki 19.
“Ena rauta na 2 na kaloko ena yakavi, au sosovu ena levu ni noqu wawale ni caka tiko na veivosaki!”—Kiritia, yabaki 19.
E bibi mo moce vinaka. Qo eso na ka era cakava na nomu icaba.
Kua ni yadra sivia. E kaya o Katarina sa yabaki 18, “
Au dau saga meu moce vakayakavi.”
Kua ni veitalanoa. E kaya o Rusiate sa yabaki 21, “
Ena so na gauna era na qiri se vakauitukutuku mai ena bogilevu na noqu itokani, au qai vulica meu tinia na veitalanoa meu lai moce.”
Kua ni veisau. E kaya o Jieni sa yabaki 20, “
Ena dua na gauna wale ga qo,
au saga e veisiga me kua ni veisau na gauna ni noqu moce kei na yadra.”
Kena iWali: Saga me dau walu na aua nomu moce ena veibogi.
Ena yaga sara ni o muria na vica na vakatutu qori mo moce vinaka kina. Kua ni guilecava, ena maqosa na kemu irairai, o na mamarau, qai vinaka nomu veiqaravi ni o bulabula vinaka.
E tiko eso na ka o na sega ni lewa rawa, ia na nomu bulabula vinaka o na rawa ni lewa.
E kaya o Iri sa yabaki 19, “
E vakatau sara ga vei iko na nomu bulabula vinaka.”


text: 21 Ni rai cake, e raici ira sara na vutuniyau nira biuta tiko na nodra cau ina kato ni cau.+2 Mani raica e dua na yada dravudravua ni biuta kina e rua na ilavo* lailai sara,+3 e qai kaya: “Au tukuna vakadodonu vei kemuni, ni levu duadua na ka e biuta na yada dravudravua qo vei ira kece.+4 O ira kece qori era biuta me isolisoli na ivovo ni ka e tu vei ira, ia na yada dravudravua qo e biuta na ka sara ga me bula kina.”+5 E muri, nira vakamacalataka tiko eso na ka e vauca na valenisoro, na kena ukutaki ena vatutalei kei na veika e lolomataki vua na Kalou,+6 e qai kaya: “Ena ka oni raica tiko qori, ena yaco na gauna era na sega ni veitaqataqai tale tiko va ya na vatu, era na talaraki kece.”+7 Eratou mani tarogi koya: “Qasenivuli, ena yaco sara mada ninaica na veika qo, na cava tale ga na ivakatakilakila ni sa voleka ni yaco na ka kece qo?”+8 E kaya o koya: “Qarauna me kua ni dua e vakacalai kemudou+ ni levu era na vakayagataka na yacaqu, ra qai kaya, ‘O yau na Karisito,’ se, ‘Sa voleka mai na gauna lokuci.’ Kua ni muri ira.+9 Kena ikuri, ni dou rogoca na ivalu kei na tikoyavavala, dou kua ni domobula. Ni dodonu mera yaco e liu qo, ia ena sega mada ni yaco na icavacava.”+10 E qai kaya tale vei ratou: “Era na veivaluvaluti na veivanua+ kei na veimatanitu.+11 Era na yaco na uneune kaukaua ena levu na vanua, ena tatara na leqa ni kakana kei na matedewa ena levu na vanua,+ ena raici na veika vakadomobula, ena raici tale ga e lomalagi eso na ivakatakilakila lelevu.12 “Ia ni bera mada ni yaco na ka kece qo, era na tauri kemudou qai vakacacani kemudou,+ era na soli kemudou ina nodra valenilotu kei na valeniveivesu. Dou na kau ina matadra na tui kei na kovana ena vuku ni yacaqu.+13 Qori e gauna vinaka mo dou vakadinadina kina vei ira.14 Ia mo dou vakadeitaka e lomamudou mo dou kua ni leqataka na ka mo dou tukuna ena nodra veibeitaki,+15 niu na solia vei kemudou na gusu kei na vuku era na sega ni sabaya rawa se veibataka na kemudou meca kece.+16 Era na soli kemudou tale ga yani na nomudou itubutubu, na tacimudou, na wekamudou, kei na nomudou itokani, era na vakamatea eso vei kemudou.+17 Era na cati kemudou na tamata kece ena vuku ni yacaqu.+18 Ia ena sega sara ni yali e dua na drauniulumudou.+19 Na nomudou vosota ga dou na vakabulai kina.+20 “Ia ni dou raica ni sa wavokiti Jerusalemi na mataivalu,+ dou kila ni sa vakarau vakalalai.+21 Mera dro sara ina veiulunivanua o ira na tiko e Jutia,+ mera biubiu tale ga na tiko e Jerusalemi, mera kua tale ni curu mai o ira na tiko ena taudaku ni koro,22 baleta qo na siga ena tau kina na lewadodonu* me vakayacori kina na ka kece a volai.23 Era na rarawa na yalewa bukete kei ira na vakasucu gone ena siga ya!+ Ena vakilai na leqa ena vanua, ena tau na cudru ni Kalou vei ira na lewena.24 Era na bale tale ga ena iseleiwau, era na kau vakavesu ina veimatanitu,+ era na qai butuki Jerusalemi na veimatanitu, me yacova ni sa oti nodra gauna lokuci na veimatanitu.+25 “Ena laurai tale ga na ivakatakilakila ena matanisiga, vula, kei na kalokalo,+ ia era na yaluma na veimatanitu e vuravura, era na sega ni kila mera dro vakacava ena voravora kei na seuseua ni wasawasa.26 Era na cibati ira na tamata ena nodra rere nira namaka tiko na veika ena vakarau yaco e vuravura, nira na yavavala na veika kaukaua ni lomalagi.27 Era na qai raica na Luve ni tamata+ ni lako mai ena o ena lewa kei na lagilagi e sega ni tukuni rawa.+28 Ia nira sa tekivu yaco na ka kece qo, dou tu vakadodonu, dou tacake, ni dou sa vakarau vakabulai.”29 Oti sa qai tukuna vei ratou e dua na vosa vakatautauvata: “Vakasamataka mada na vunilolo kei na vunikau tale eso.+30 Ni dou raica ni sa tubu mai na drauna vou, dou kila sara ni sa voleka na vulaikatakata.31 O kemudou tale ga, ni dou raica ni sa yaco na veika qo, dou kila sara ni sa voleka na Matanitu ni Kalou.32 Au tukuna vakadodonu vei kemudou, ena sega ni takali na itabatamata qo ena yaco mada e liu na ka kece qo.+33 Ena takali o lomalagi kei vuravura, ia na noqu vosa ena sega sara ni takali.+34 “Ia dou qarauni kemudou de bibi na lomamudou ena kana vakasivia kei na gunu vakasivia+ kei na lomaocaocataki ni bula,+ ena qai yaco vakidacala vei kemudou na siga ya35 me vaka na icori.+ Ni na yaco qo vei ira kece era tiko e dela i vuravura.36 O koya gona, mo dou yadra tiko,+ dou masu tiko ga+ mo dou drovaka kina na ka kece ena yaco, mo dou tu tale ga ena mata i koya na Luve ni tamata.”+37 E dau veivakavulici ena valenisoro ena siga, ia ena bogi e dau lai vakacegu ena ulunivanua e vakatokai na Ulunivanua ni Veiolive.38 Ena veimataka, era dau sou na lewenivanua ina valenisoro mera lai rogoci koya.


text:
June 12-18
Lele i Jeremaia 1-5
Sere 143 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“Noda Wawa e Vukei Keda Meda Vosota”: (10 min.)
[Me saravi na vidio na iKau ni Lele i Jeremaia.]
Ljr 3:20, 21, 24—A wawa o Jeremaia qai nuitaki Jiova (w12 1/6 14 ¶3-4; w11 15/9 8 ¶8)
Ljr 3:26, 27—Ena yaga ena veigauna se bera mai noda dau vosota ni vakatovolei noda vakabauta (w07 1/6 11 ¶4-5)
-
Vakekeli ena Vosa ni Kalou: (8 min.)
Ljr 2:17—Me salavata kei na ka e “tukuna,” na cava e cakava o Jiova vei Jerusalemi? (w07 1/6 9 ¶4)
Ljr 5:7—Eda na saumitaro vei Jiova ena vuku ni nodra cakacala na tukada? (w07 1/6 11 ¶1)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Ljr 2:20–3:12
GUMATUA ENA CAKACAKA VAKAITALATALA
iMatai ni Veisiko: (Me kua ni sivia na 2 na miniti) g17.3 waqana
—Me dua na yavu ni veisikovi lesu.
Veisikovi Lesu: (Me kua ni sivia na 4 na miniti) g17.3 waqana
—Veisureti ena noda soqoni.
Vunau: (Me kua ni sivia na 6 na miniti) w11 15/9 9-10 ¶11-13—Usutu: Me Nomu iVotavota o Jiova.
NODA BULA VAKARISITO
Veika e Gadrevi ena iVavakoso: (8 min.) Se me veivosakitaki na “iVola Mai na iLawalawa Dauvakatulewa” ena iVolaniyabaki. (yb17 2-5)
Cavuikalawa ni iSoqosoqo: (7 min.) Me saravi na vidio ni June 2017.
Vuli iVolatabu ni iVavakoso: (30 min.) kr wase 13 ¶33-34, kato Na Qaqa Vakairogorogo Ena Mataveilewai e Vakatetei Kina Na Matanitu ni Kalou, kei na kato ni railesuvi O Vakabauta Dina na Matanitu ni Kalou?
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 71 kei na Masu


text:
Na Vosa e Veiuqeti!
“NOQU lewa.” Qori na vosa e dau cavuta o Jisu vei ira na yalewa. Kena ivakaraitaki, ni vakabula e dua na lokiloki e vakalairoro voli me 18 na yabaki, e kaya: “Noqu lewa, o sa vakabulai mai na nomu malumalumu.” (Luke 13:10-13) Qo tale ga na ivakarau vakavanua e muria o Jisu ni vosa vei tinana, e dau raici tu ena gauna vakaivolatabu me veidokai. (Joni 19:26; 20:13) Ia e tiko e dua tale na vosa e dau vakayagataka o Jisu e sega ni baleta wale ga na veidokai.
Na iVolatabu e dau vakayagataka na vosa ni veidokai qai veikauaitaki vei ira eso na yalewa. A cavuta sara ga o Jisu ni vosa vua na marama e lako tu ga vua na dra me 12 na yabaki. E sega ni muria vinaka sara na marama qo na ka e tukuni ena Lawa, nira okati mera tawasavasava o ira qori. De dua a sega ni dodonu me maliwai ira na lewenivanua ni a tauvimate. (Vunau 15:19-27) Dua na ka nona via bula. E “vosota e levu na veiqaravi vakavuniwai, e vakayagataka kece kina na nona iyau, ia e sega ni vakaotia na kena mate, sa qai ca ga.”—Mari. 5:25, 26.
E curu lo yani ena kedra maliwa na oso tu e kea, e gole mai ena daku i Jisu qai tara nona belenisulu. Sega ni bera ni sa cegu na dra e lako mai vua! A nanuma ni na sega ni kilai na ka e cakava, ia e qai taroga o Jisu: “O cei e tarai au?” (Luke 8:45-47) E rere qai sautaninini na yalewa ni tekiduru e mata i Jisu “qai tukuna vua na ka dina kece.”—Mari. 5:33.
E yalovinaka o Jisu qai vakacegui koya ni kaya: “Luvequ, kua ni lomaleqa!” (Maciu 9:22) Era kaya na vuku ni iVolatabu ni vosa vakaIperiu kei na vosa vaKirisi ni “luvequ” e rawa ni vakaibalebaletaka na “loloma kei na veinanumi.” E tomana nona veivakacegui o Jisu ni kaya: “Sa vakabulai iko na nomu vakabauta. Lako ena vakacegu, mo bula mai na kemu mate bibi.”—Mari. 5:34.
“Luvequ.” Qori tale ga na icavuti e kacivi Ruci kina na yalewa ni Moapi o Poasa na turaga vutuniyau ni Isireli. E tiko na vuna me lomaleqa kina o Ruci ni tomitomi tiko ena nona were e dua na turaga erau sega ni veikilai. “Mo rogoci au mada, luvequ,” e kaya o Poasa. E mani uqeti Ruci me tomitomi tiko ga ena nona were. E tekicuva o Ruci vei Poasa me taroga se cava e lomani koya kina ni vulagi. E vakacegui koya o Poasa ni kaya: “Sa tukuni taucoko vei au na ka kece o cakava vua na vugomu [na yada o Neomai] . . . Me vakaicovitaki iko mada ga o Jiova ena ka kece o cakava.”—Ruci 2:8-12.
Erau ivakaraitaki vinaka dina o Jisu kei Poasa vei ira na qase lotu vaKarisito! Ena so na gauna, e rua na qase rau na veivosaki kei na dua na yalewa lotu vaKarisito e vinakata na ivakasala vakaivolatabu kei na veivakayaloqaqataki. Erau na kerea na veidusimaki i Jiova, rau na rogoci koya vinaka na tacida yalewa, oti erau na vakacegui koya ena Vosa ni Kalou.—Roma 15:4.


text:
Na Cava ena Cakava na Matanitu ni Kalou?
Kena iSau Vakaivolatabu
Na Matanitu ni Kalou ena sosomitaka na matanitu kece vakatamata, ena qai veiliutaki ena vuravura taucoko. (Taniela 2:44; Vakatakila 16:14) Ni sa vakayacori qori, na Matanitu ni Kalou ena. . .
Vakarusa na daucaka ca era vakaleqai keda tiko.
Era na muduki tani e vuravura na tamata ca.—Vosa Vakaibalebale 2:22.
Vakaotia na ivalu kece.
Ena vakaotia na Kalou na ivalu e vuravura taucoko.—Same 46:9.
Kauta mai na bula vakacegu kei na sautu e vuravura.
“Era na bula vakacegu ena ruku ni nodra vaini kei na ruku ni nodra vunilolo, ena sega ni dua me vakarerei ira.”—Micah 4:4, Good News Translation.
Vukica na vuravura me parataisi.
“Ena reki na vanua talasiga; ena marau na vanua dravuisiga qai seraka na senikau.”—Aisea 35:1, Contemporary English Version.
Vakarautaka na cakacaka yaga qai marautaki.
Era na marautaka vakalevu na cakacaka ni ligadra o ira na digitaki ni Kalou. Era na sega ni oca wale.—Aisea 65:21-23.
Vakaotia na tauvimate.
‘Ena sega ni kaya e dua na lewenivanua: ‘Au tauvimate.’’—Aisea 33:24.
Vakaotia na bula vaqase.
‘Me bulabula cake na lewena mai na lewena ni se itabagone, me lesu tale ina veisiga se tu kina vua na kaukaua vakaitabagone.’—Jope 33:25.
Vakaturi ira na mate.
Era na ‘rogoca na domo i [Jisu] o ira kece na tu ena ibulubulu nanumi, mera tucake mai.’—Joni 5:28, 29.
VULICA ESO TALE NA KA
ITUKUTUKU VINAKA MAI VUA NA KALOU!
Na Cava na iTukutuku Vinaka?
Vulica se cava na itukutuku mai vua na Kalou, na cava e bibi kina, kei na cava meda cakava.
Na Cava Mada e Kaya na iVolatabu?
Na Cava na iNaki ni Kalou me Baleta na Vuravura?
Vakacava ena yaco dina na inaki ni Kalou me baleta na vuravura parataisi? Ke vaka kina, gauna cava?


text:
Na veiqaravi ni vale ni wilivola
E taukena na vale ni wilivola yadua e Weligitoni na i vola, i vola e vakagauna tu na kedra tabaki, na CD kei na DVD era tu kina, ka tu na teveli kei na i dabedabe me vakayagataki e na vuli lesoni.
E levu na i vola e rawa ni tauri me va na macawa na kena dede, ia e dua ga na macawa na balavu ni gauna e rawa ni ra tauri kina na CD, na i vola e vakagauna tu na kedra tabaki, kei na DVD.
Na tauri i vola kei na veika tale e so
E dodonu mo curu (e so tale na i vakamacala me baleta na curu) me rawa ni dua na nomu i vola palasitika ni lewe ni vale ni wilivola. E sega ni saumi na curu vei ira taucoko era vakaitikotiko e na koro levu ko Weligitoni, ka ra wili kina na gone.
E rawa ni ko vakayagataka na nomu i vola palasitika ni lewe ni vale ni wilivola, mo tauri i vola mai na na tabana ni vale ni wilivola e na vanua ko vakaitikotiko kina. Kevaka ko tiko e na taudaku ni koro levu ko Weligitoni (me vakataka na koro levu mai na Hutt City, Porirua, Paraparaumu) e rawa ni ko curu e na vale ni wilivola ni vanua ko vakaitikotiko kina ka tauri i vola mai kina, se mo curu ki na vale ni wilivola e Weligitoni (e so tale na i vakamacala me baleta na curu kevaka ko tiko e na taudaku ni koro levu lo Weligitoni).
E na solia vei iko ko koya na vakailesilesi e na vale ni wilivola e dua na tiki ni pepa e na gauna ko taura kina e dua na ka. E na volai tiko e na tiki ni pepa oqori na veika taucoko ko taura, kei na siga me ra vakasukai lesu kina ki na vale ni wilivola. Me ra vakasukai lesu taucoko na veika e tauri ki na vale ni wilivola era tauri mai kina, ni bera ni sogo na vale ni wilivola e na siga e dodonu me ra suka kina. Kevaka e sega, e tiko na kena i totogi me na saumi (e so tale na i vakamacala me baleta na i totogi).
Kevaka ko vakayalia se vakacacana e dua na i vola, e bibi sara mo veitaratara kei na vale ni wilivola. E tiko na i lavo me na saumi kina; kevaka e sega ni saumi, e na vakau na dinau ki na kabani e dau kumuni dinau.
Na vakaqaqara i tukutuku
Era tu na vakailesilesi e na vale ni wilivola me ra veivuke. E rawa ni ko kere veivuke me vakaqarai vei iko e dua na i vola, i vola tukutuku e vakagauna tu na kedra tabaki, CD se DVD ko via taura, ka rawa tale ga ni ko kere i vakamacala mai vei ratou. E sega ni saumi na veiqaravi ni veivuke oqo.
E tu na tabana e tabaki tu kina na veika taucoko sara e tu e na vale ni wilivola ka rawa me tauri. Vakaqara na vanua oqori eke. Kerea e dua na vakilesilesi ni vale ni wilivola me vakaraitaka vei iko na ka mo cakava.
Na kena tauri vakawawa tu e dua na i yaya
Kevaka sa taura oti e dua tale e dua na ka ko vinakata, e rawa ni ko vola na yacamu e na vanua e volai kina na yaca tu vakawawa. Ni sa vakasukai lesu na i yaya ko vinakata, e na vakaraitaka yani vei iko na vale ni wilivola ni sa rawa ni ko la'ki taura mai. E $2 na kena i sau vei ira na uabula. Kerea e dua na vakailesilesi ni vale ni wilivola me vakamacalataka vei iko na ka me caka.
E na via veitaratara kei iko na vale ni wilivola e na so na gauna, me vaka na kena tukuni yani vei iko ni sa rawa ni ko la'ki taura na i vola ko a vinakata me tauri tu vakawawa. E na rawa ni qiri yani na talevoni vakamisini. Kevaka ko nanuma ni cala na matailalai ni veika e vakaraitaki yani, e dodonu mo qiria na vale ni wilivola e na naba (801-4040).
Na vakavoui ni gauna me vakasukai lesu kina na veika ko taura
E rawa ni ko vakavouya vakadua ga na gauna me vakasukai lesu kina na veika ko taura. Kerea me cakava vei iko e dua na vakailesilesi e vale ni wili vola e na gauna ko tiko kina e kea, se vakavouya e na komipiuta e na www.wcl.govt/nz/card, e na gauna ko raica tiko kina na i tukutuku ni veika ko taura mai na vale ni wili vola. Ni ko sa raica na i vakalekaleka ni i tukutuku ni veika ko sa taura oti, raica vinaka na i vakatakilakila e na yasa ni veika ko vinakata me vakavoui na gauna me qai vakasukai kina ka tabaka na i bulukau ka yacana na 'renew button' – e na qai vakaraitaki mai na tiki ni siga vou me vakasukai kina na veika ko sa vakavouya.
E duidui na balavu ni gauna e rawa ni tauri kina e dua na ka, ka vakatau tiko oqo e na mataqali ka e via tauri – raica e na tabana ka yacana na borrowing page na i vakamacala me baleta na balavu ni gauna e rawa ni tauri kina e dua na ka, se taroga e dua na vakailesilesi ni vale ni wili vola. E na sega ni rawa ni ko vakavouya na balavu ni gauna mo taura tale kina e dua na ka, kevaka sa vakaraitaka oti tu e dua tani tale ni vinakata me taura na ka oqori. Kevaka e saumi na kena tauri e dua na ka ko via vakavouya (me vaka na nodra DVD na uabula), ko na sauma tale na i sau oqori kevaka ko via vakabalavutaka na gauna mo taura tiko kina.
Kevaka e vinakati e so tale na i tukutuku me baleta na veiqaravi oqo, taroga e na vale ni wili vola e na vanua ko vakaitikotiko kina.
Na veitaratara e na meli livaliva
E rawa ni ko kerea me vakau yani vei iko e na meli livaliva na veika me baleta na i yaya ko kerea me tauri tu vakawawa, kei na bera ni nomu vakasuka e so na i yaya. Vakalewena na fomu e na misini, online form, se taroga e na vale ni wilivola e na vanua ko vakaitikotiko kina.
Na vanua e tabaki kina na veika me baleta na vale ni wilivola e na komipiuta kei na veitaratara vakakomipiuta
E tabaki na veika me baleta na vale ni wilivola e na www.wcl.govt.nz, ka tu kina e vuqa sara na veika me vakayagataki.
Era tu e na veivale ni wilivola taucoko e Weligitoni na misini ni veitaratara vakakomipiuta e sega ni saumi, ka rawa ni vakayagataki e na veitaratara kei na veitabana ni matanitu (e wili kina na Tabacakacaka ni Curu Vanua).
Era tu e na vanua e tabaki kina na veika me baleta na vale ni wilivola e na komipiuta, na i vakamacala me i dusidusi e na veiulutaga me vaka na veiqaravi vakaitubutubu, kei na veika vakabisinisi. E na so na i wasewase, e na gadrevi kina mo taipataka na naba ni nomu i vola palasitika ni lewe ni vale wilivola e na komipiuta, me rawa kina ni dola vei iko na veivanua e tu kina na i tukutuku maroroi.


text:
Mp3 Free Download
Search Mp3
Leba Boi Yawa E Lomainasau Volume 5
Free download Leba Boi Yawa E Lomainasau Volume 5 mp3 for free
O Iko Mo Noqu - Leba Boi Yawa E Lomai Nasau
Source: youtube
Leba Boi Yawa E Lomai Nasau - Bulubulu Boro Vulavula (Fijian Music 2016)
Source: youtube
Leba boi yawa kei lomai nasau
Source: youtube
leba boi yawa e lomai nasau
Source: youtube
Leba Boi Yawa E Lomai Nasau - Kaivesu Ni Dodomo 2017
Source: youtube
Leba Boi Yawa e Lomai Nasau - Apple of my eye (cover)
Source: youtube
Leba Boi Yawa E Lomai Nasau - MULORAKI AU (live at Fiji Showcase 2016)
Source: youtube
o iko ga Noqu ka Talei_Leba Boi Yawa concert
Source: youtube
Dui mate ga e nona ucunivatu(R.KS)
Source: youtube
Leba Boi Yawa e Lomai Nasau Vol 6 - Chieftain s Leap
Source: youtube
Leba Boi Yawa E Lomai Nasau - Iko Ga Mo Noqu Ka Talei (Original 2016)
Source: youtube
Utoqu Ko Sa Voroka
Source: youtube
O iko Ko Noqu ka talei - Leba boi yawa e LomaiNasau
Source: youtube
Leba Boi Yawa E Lomai Nasau- MULORAKI AU
Source: youtube
O iko ga ko noqu ka talei with lyrics
Source: youtube
DJ Texmahn - Cala Ni Dodomo [Fijian Remix 2014]
Source: youtube
Au dabe kau qai raica lesu - Leba Boi yawa n Voqa ni Delai Dokidoki Sigidrigi
Source: youtube
Leba Boi Yawa E Loma i Nasau - O Iko Ga O Noqu Ka Talei
Source: youtube
Leba Boi Yawa E Lomai Nasau "Muloraki Au" at the FPRA Music Awards 2016
Source: youtube
Another LEBA BOIYAWA E LOMAINASAU
Source: youtube


text: 5 Qo na ivolatukutuku kei Atama. Ena siga e buli Atama kina na Kalou, e bulia me ucui koya.+2 E bulia na tagane kei na yalewa.+ Ena siga erau buli+ kina, e vosavakalougatataki rau qai vakatokai rau me Tamata.3 E bula o Atama me 130 na yabaki sa qai dua na luvena tagane e vakataki koya, e ucui koya, qai vakatoka me o Seci.+4 Ni sa sucu o Seci na luvena, e bula tiko o Atama me 800 na yabaki. E qai so tale na luvena tagane kei na luvena yalewa.5 O koya gona, na yabaki kece ni bula i Atama e 930, sa qai mate.+6 E bula o Seci me 105 na yabaki, sa qai sucu na luvena o Inosi.+7 Ni sa sucu o Inosi, e bula tiko o Seci me 807 na yabaki. E qai so tale na luvena tagane kei na luvena yalewa.8 O koya gona, na yabaki kece ni bula i Seci e 912, sa qai mate.9 E bula o Inosi me 90 na yabaki, sa qai sucu na luvena o Keinana.10 Ni sa sucu o Keinana, e bula tiko o Inosi me 815 na yabaki. E qai so tale na luvena tagane kei na luvena yalewa.11 O koya gona, na yabaki kece ni bula i Inosi e 905, sa qai mate.12 E bula o Keinana me 70 na yabaki, sa qai sucu na luvena o Melelieli.+13 Ni sa sucu o Melelieli, e bula tiko o Keinana me 840 na yabaki. E qai so tale na luvena tagane kei na luvena yalewa.14 O koya gona, na yabaki kece ni bula i Keinana e 910, sa qai mate.15 E bula o Melelieli me 65 na yabaki, sa qai sucu na luvena o Jereti.+16 Ni sa sucu o Jereti, e bula tiko o Melelieli me 830 na yabaki. E qai so tale na luvena tagane kei na luvena yalewa.17 O koya gona, na yabaki kece ni bula i Melelieli e 895, sa qai mate.18 E bula o Jereti me 162 na yabaki, sa qai sucu na luvena o Inoki.+19 Ni sa sucu o Inoki, e bula tiko o Jereti me 800 na yabaki. E qai so tale na luvena tagane kei na luvena yalewa.20 O koya gona, na yabaki kece ni bula i Jereti e 962, sa qai mate.21 E bula o Inoki me 65 na yabaki, sa qai sucu na luvena o Mecusela.+22 Ni sa sucu o Mecusela, e 300 na yabaki nona dau lako vata voli o Inoki kei na Kalou dina.* E qai so tale na luvena tagane kei na luvena yalewa.23 O koya gona, e 365 na yabaki kece ni bula i Inoki.24 E dau lako vata kei na Kalou dina+ o Inoki. E qai takali yani ni kauti koya+ na Kalou.25 E bula o Mecusela me 187 na yabaki, sa qai sucu na luvena o Lemeki.+26 Ni sa sucu o Lemeki, e bula tiko o Mecusela me 782 na yabaki. E qai so tale na luvena tagane kei na luvena yalewa.27 O koya gona, na yabaki kece ni bula i Mecusela e 969, sa qai mate.28 E bula o Lemeki me 182 na yabaki, sa qai sucu e dua na luvena tagane.29 E qai vakatokai koya me o Noa,*+ e kaya: “O koya qo ena vakacegui keda mai na noda cakacaka kei na oca ni ligada ena vuku ni qele e cudruva o Jiova.”+30 Ni sa sucu na luvena o Noa, e bula tiko o Lemeki me 595 na yabaki. E qai so tale na luvena tagane kei na luvena yalewa.31 O koya gona, na yabaki kece ni bula i Lemeki e 777, sa qai mate.32 Ni sa yabaki 500 o Noa, eratou qai sucu na luvena o Semi,+ o Ame,+ kei Jefeca.+


text:
LESONI 14
Na Matanitu ena Lewa na Vuravura
O kila na Matanitu cava qori?— Io, na Matanitu ni Kalou, qori na Matanitu ena vakalesuya mai vuravura na parataisi. O via kila eso tale na ka me baleta na Matanitu qo?—
Na matanitu kece e tiko na kena iliuliu. Era na vakarorogo ena nona lewa o ira kece na vakarurugi ena nona matanitu. O kila se o cei na Tui ni Matanitu ni Kalou?— O Jisu Karisito, e tiko mai lomalagi. Sa vakarau noda Tui kece na lewe i vuravura! Vakacava eda na marau ni sa lewa na vuravura na Tui o Jisu?—
Cava o via marautaka ena Parataisi?
Io, eda na marau vakalevu! Ena sega na veivala se na ivalu ena Parataisi. Era na veilomani kece o ira na bula kina. Ena sega na tauvimate kei na mate. O ira na mataboko era na rai, rogo na didivara, era na cici qai lade o ira na sega ni lako rawa. Ena levu na kakana. Era na veiyaloni na manumanu, era na veiyaloni tale ga kei keda. O ira na mate era na vakaturi. Era na vakaturi tale ga e levu na tagane kei na yalewa eda veivosakitaka ena ivola qo me vakataki Repeka, Reapi, Tevita, kei Ilaija! Vakacava o na via sotavi ira ena gauna era vakaturi kina?—
E lomani iko o Jiova, e vinakata tale ga mo marau. Ke o vulica tiko ga na veika me baleti Jiova qai vakarorogo vua, o na bula tawamudu ena dua na parataisi totoka! O vinakata qori?—


text:
Na Veiqaravi me baleti ira na Gone
E sega ni saumi na i curucuru ni lewe ni vale ni wilivola. E rawa ni soli vei ira na gone na nodra dui i vola palasitika ni lewe ni vale ni wilivola. Me sainitaka na i tubutubu na fomu nei luvena, ka nona i tavi talega me raica ni ra vakasukai e na kena gauna dodonu na i vola kei na veika tale e so.
Na veika era rawa ni Cakava na Gone kei na nodra Porokaramu
E tiko na gauna ni wili talanoa e na veimacawa vei ira era se bera ni vuli e na veivale taucoko ni wilivola, ka vakarautaki na veika me ra cakava na gone vuli e na gauna e sereki kina na vuli. E vakarautaki tale ga e so na ka me ra cakava na gone, ka wili kina na nodra gauna na gone dramidrami kei ira na i tubutubu, kei na i soqosoqo ni veisau i vola nodra na i taba gone taucoko. Taroga e na vale ni wili vola e na nomu yasa ni koro na i tuvatuva ni veika e na caka, se raica e na tabana ni What's on.
Na veika ko rawa ni taura mai na vale ni wilivola
E rawa ni ra taura wale na veika taucoko e tu e na vale ni wilivola e na nodra i wasewase na gone kei ira na cauravou kei na gone yalewa, ka vakavo ga na DVD, kevaka era vakayagataka na nodra library card. E rawa ni tauri na levu ga ni ka e vinakati.
Kevaka ko sega ni vakasuka lesu na ka ko taura e na siga e dodonu me vakasukai kina, ko na sauma vakailavo. Vakasuka lesu na veika ko taura ki na vale ni wili vola ko taura mai kina. Kevaka e sega, ko na sauma e $1 dua na i yaya ko a taura.
Na i vola
Era tu na i vola me baleti ira na gone dramidrami, gone lalai, ira na gone vuli kei ira era qase cake. Era tu na i vola e vakamacalataki kina na veika me vukei ira na gone vuli e na nodra cakava na veilesoni e soli me ra la'ki cakava mai vale, kei na nodra vakavakarau e na veitarogi.
Era tu e so na i vola era volai Vakaviti me baleti ira na gone. E levu vei ira na i vola oqori era tiko e na vata naba 491.471; raica e na vanua e tabaki tu kina na i vola taucoko sara eke.
- Na Wiliwili : counting numbers in Fijian and English
- Na Veiroka : colours in Fijian and English
- Matua Vosa : Fijian alphabet with English translations
(Era tu na veivola oqo e na vale ni wilivola na Central Library, kei na vale ni wilivola e Johnsonville, Karori, Kilbirnie, kei Newtown)
Era tu talega e so na i vola tukutuku me baleti Viti e na i wasewase me baleti ira na gone. E rua na kena i vakaraitaki oqo:
- Fiji Children 996.11 GUI
- Fiji = Viti Children 996.11 COO
Na tabana e tabaki tu kina na nodra i vola taucoko na gone e na komipiuta
E vakarautaki na tabana oqo e na komipiuta me ra vakayagataka na gone. E rawa ni vakayagataki na tabana oqo me caka kina na vakaqaqara e na tabana e tabaki tu kina na i vola taucoko ni vale ni wilivola, e na dua na komipiuta e na vale ni wilivola se e na veitaratara vakakomipiuta. E tu talega kina o na i tukutuku ni veika e vakayacori tiko e na vale ni wilivola, kei na i sema ki na so tale na vanua e na veika e yaga vei ira na gone. Tekivu vakaqaqara.
Na nodra i Tavi na i Tubutubu
E nodra i tavi na i tubutubu kei na dauveisusu me ra kila na veika era raica tiko na gone e na vale ni wilivola kei na veika era taura mai kina.
E rawa vei ira na gone me ra raica ka taura na veika ga era vinakata mai na vale ni wilivola. E wili kina na i wasewase ni veika me baleti ira na uabula, ka vakavo ga e so na video, DVD, kei na CD e yalani vakalawa na nodra yabaki ni bula ko ira era rawa ni raica (me vaka na R16).
E sega ni i tavi ni vale ni wilivola na nodra qarauni na gone era biu tu vakai ira. Kevaka e sega ni laurai se rawa na veitaratara kei ira na nodra i tubutubu se dauveisusu, e na vakaraitaki na kena i tukutuku vei ira e dodonu me ra kila. E na laurai eke sala ni veitaratara kei ira na gone na neitou i dusidusi.
Cauravou kei na Goneyalewa
Era wili vakacauravou kei na goneyalewa ko ira era yabaki 13 ki na 18. E dodonu me ra sainitaka na i tubutubu na nodra fomu na gone era se bera ni yabaki 18, ka nodra i tavi talega me ra raica me vakasukai na i vola kei na veika tale e so, e na kena gauna dodonu.
E tiko e na vanua e tabaki kina e na komipiuta na nodra i wasewase na cauravou kei na gone yalewa ka yacana na Teens.
Kevaka ko gadreva na veivuke, yalovinaka kerea e dua na vakailesilesi e na vale ni wilivola me vukei iko. E neitou i tavi me keitou vukei iko.
Na veika e tu me vakayagataki me baleta na vuli
E levu sara na veika e tu e na vale ni wilivola me vukea na vuli. E wili kina na i dusidusi ni veika e vulici e na NCEA, na NCEA study guides, kei na veivanua yaga e tabaki tu kina na i tukutuku e na komipiuta ka yacana na S*Lab, kei na veitaro me tarogi, ka yacana na Any Questions.
Kevaka ko gadreva na veivuke, yalovinaka kerea e dua na vakailesilesi e na vale ni wilivola me vukei iko. E neitou i tavi me keitou vukei iko.


text:
Episodi Donten ni Warau [SubITA]
-
Donten ni Warau 12 END - [SubITA] Streaming e Download
-
Donten ni Warau 11 - [SubITA] Streaming e Download
-
Donten ni Warau 10 - [SubITA] Streaming e Download
-
Donten ni Warau 09 - [SubITA] Streaming e Download
-
Donten ni Warau 08 - [SubITA] Streaming e Download
-
Donten ni Warau 07 - [SubITA] Streaming e Download
-
Donten ni Warau 06 - [SubITA] Streaming e Download
-
Donten ni Warau 05 - [SubITA] Streaming e Download
-
Donten ni Warau 04 - [SubITA] Streaming e Download
-
Donten ni Warau 03 - [SubITA] Streaming e Download
-
Donten ni Warau 02 - [SubITA] Streaming e Download
-
Donten ni Warau 01 - [SubITA] Streaming e Download
Seguici su Facebook per rimanere aggiornato sugli ultimi episodi inseriti.


text:
Qarauna na Vosa Mosimosi
IVAKASALA INA VUVALE | VAKAWATI
ITUVAKI DREDRE
De dua drau na veivakalewai ena gauna kece drau veiba kina vakaveiwatini. Sa vaka me “ivakarau” tu ni nomudrau bula na vosa mosimosi.
Ke yaco tiko qo ena nomu bula vakawati, o rawa ni walia na ituvaki qori. Ia mo na kila mada e liu se cava e vakavuna na vosa mosimosi, mo kila tale ga na vuna e bibi kina mo veisautaka na ivakarau qori.
VUNA E YACO KINA
iSususu. E levu na veiwatini era susugi ena vuvale e dau tau vakalevu kina na vosa mosimosi. Ena rairai vakatotomuria e dua vei rau na veiwatini na ivakarau ni veivosaki qori.
Veivakamuai na ka ni veivakamarautaki. Sa ka ni lasa tu na veiwali ca e dau vakaraitaki ena iyaloyalo kei na porokaramu ni vakalasalasa ena tivi. Era nanuma kina na sarasara ni lasa se sega ni dua na kena leqa.
iTovo vakavanua. E laurai ena so na ivakarau vakavanua ni dodonu mera vakatulewa ga na “tagane,” se me kaukaua na nodra ivakarau na yalewa me kua ni nanumi kina nira malumalumu. Ke tiko gona vei rau na veiwatini na rai qori, erau na sega tiko ga ni via veiyaloni rau qai tauca na vosa mosimosi ena gauna erau veiba kina.
Se mani cava e vakavuna na vosa mosimosi, e rawa sara ga ni tini ina veisere qai vakavurea e levu na mataqali tauvimate. So mada ga era kaya ni mosimosi cake na vosa mai na ivacu. Kena ivakaraitaki, e tukuna e dua na yalewa vakawati e dau vakayacora vua o watina eso na ivalavala kaukaua, e dau tauca tale ga na vosa mosimosi: “Au raica ni mosimosi sara na vosa e dau tauca mai na nona ivakarau kaukaua.”
Na cava drau rawa ni cakava vakaveiwatini ke vakaleqa tiko na nomudrau veimaliwai na vosa mosimosi?
KA O RAWA NI CAKAVA
Dauveikauaitaki. Biuti iko ena ituvaki i watimu, qai saga mo kila na nona rai ena gauna o tauca kina na vosa mosimosi. Ke rawa, vakasamataka lesu e dua na gauna a rarawataka kina o watimu na ka o tukuna. Kua ni kauaitaka vakalevu na ka o tukuna; na ka ga e bibi mo kila se tarai watimu vakacava na ka o tukuna. Vakacava o rawa ni vakasamataka eso tale na vosa vinaka mai na nomu cavuta na vosa mosimosi? E kaya na iVolatabu: “A vosa vakayalovinaka sai vakamalumu ni cudru: Ia na vosa vakararawa sa vakatubura na cudru.”
Vuli mai na nodra ivakaraitaki vinaka eso tale na veiwatini. Ke vakaleqa tiko na nomudrau veivosaki na nodra ivakaraitaki ca eso tale, vakacava mo drau vuli mai na nodra ivakaraitaki vinaka eso tale na veiwatini. Vakarogoci ira na veiwatini e vinaka na ivakarau ni nodra veivosaki, ena yaga ke drau vakatotomuria.
Vakabulabulataka tale na loloma drau a bucina ena imatai ni gauna. Na vosa mosimosi o tukuna e vakaraitaka ni ca na lomamu sega ni gusumu. Me donu gona nomu rai me baleti watimu, se mo raica ga na veika e vinaka kina. Dau vakananuma tale ga na veika vinaka drau dau marautaka tu e liu. Sarava eso na itaba makawa. Na cava o raica kina e vakavuna mo dredre? Na cava eso na itovo a vakavuna mo drau veivinakati?
Kua ni veibeitaki. Kua ni vosataki watimu, vakamacalataka ga vakayalovinaka se tarai iko vakacava na ka a cakava. Kena ivakaraitaki, e vinaka mo tukuna: “Au vakila niu sega ni dokai ena nomu dau cakava eso na ka daru sega mada ga ni veivosakitaka,” mai na nomu tukuna: “O sa dau va qori tu ga
Kila na gauna mo biubiu kina. Ena vinaka mo drau qai veivosaki ena dua tale na gauna ke sa tekivu katakata na veivosaki se tau vakasabalia na vosa. E sega ni dua na leqa ke o biubiu ni katakata na veivosaki, drau qai veivosaki tale ni sa vinaka na ituvaki.
Na vosa mosimosi o tukuna e vakaraitaka ni ca na lomamu sega ni gusumu
VULICA ESO TALE NA KA
ITUKUTUKU VINAKA MAI VUA NA KALOU!
E Rawa ni Marau Vakacava na Nomu Vuvale?
Na Kalou mamarau o Jiova e vinakata mera mamarau na vuvale. Raica na ivakasala yaga vakaivolatabu vei ira na tagane kei na yalewa vakawati, itubutubu, kei na gone.


text:
E LEVU na ka e kilai tani kina na noda vanua, oya ena vei nuku vulavula, wasawasa e makare, na senikau era se kei na manumanu era bula ena noda vanua.
Dua tale na ka e kilai tani kina na noda vanua, oya ena duidui isolisoli e soli vei keda.
Na isolisoli vaka na vilavilairevo mai Beqa, na kacivi ni ura damu mai Vatulele kei na kena kacivi na vonu e Nacamaki, Koro kei Namuana, e Kadavu.
So era tukuna ni oqo e vakatevoro, so tale era kaya ni oqo na nona isolisoli na Kalou.
E kaya o Ratu Isoa Uluiviti na i Vakatawa mai Namuana, Kadavu ni nodra rawa ni kaciva na vonu o ira mai Namuana, e sega ni vaka tevoro, se nodra kacivi na vu, kaya ni oqo e nona isolisoli na Kalou vei ira e Namuana.
?Na isolisoli oqo e soli me i vakaraitaki ni noda veiwekani kei na vanua.? e kaya.
Ena dua na gauna makawa sara esa nanumi me sa lakovi na wati Tui Namalata.
Uku na laca ka mua na ilakolako ki Nacamaki, Koro mera sa lai vosaki mai o Raunidalice na luvei Tui Naikasi me sa mai watidra na Tui Namalata.
O Tui Naikasi na vu kei Nacamaki ka solia vei ira na isolisoli ni kacivi ni vonu.
Oqo talega na vanua e qai vu kina na veiwekani ni nodrau veimataki o Namuana kei Nacamaki.
Vakadonui na veilakovi vakaturaga, ka sa mani mua lesu na ilakolako ki Kadavu ka sa vodo tiko kina o Raunidalice na Raluve kei Nacamaki.
Sa via oti e dua na gauna dede, e tukuni na kena itukutuku ni rau a gole na lai vakatakakana ko Raunidalice kei na luvena goneyalewa ena dua na gauna ena dua na ucuna ena toba o Namalata.
Ena meke era dau lagataka mai Namuana, ka tauri rawa e dua na kena ilavelave e cavuti tokaga kina na yacai Raunidalice ni ra a vesuka o ira mai Talaulia, ena Tikina o Nabukulevu.
Kaya toka na kena qaqa ni meke ni gauna era sa vesuki koya me sa kau ki Talaulia, qai uku e dua na loaloa levu, sala muria na uca kei na cagi.
Era sa lai tiko leqaleqa na tiko ena loma ni waqa ka nanumi me nimati na wai, na gauna vata oya sa vuki o Raunidalice me vonu, ka dro sara yani me lai vuni toka ena ucuna e Muaicaukala.
E na vuni toka na vonu ka na sega ni lamata cake mai ke dua mai Nabukelevu e tiko.
Ia, ena gauna oqo, e ratou dau kaciva na vonu o iratou mai Namuana.
Tarogi se cava na vuna e rawa ni kaciva kina o iratou mai Namuana ka sega e Namalata, e sa qai tukuna o Vuase ni oqo na isolisoli a soli vei iratou na nona Bati o Tui Namalata, mai na mataqali o Naivakasese.
?O iratou na nona Bati na Tui Namalata, e ratou bete talega ni kacivi ni vonu.?
Sa ikoya oya na vuna ena vude kina na vonu me vaka ni na dei ni kacivi koya o ira na nona bati na nona yadra, me vaka ni ra na rawa ni taqomaki koya.
Na Kacivi Ni Vonu
?Tiko sobu e baravi qo na vanua dau caka kina na cakacaka oqo.
?Ke sa vinakati me caka na cakacaka oqo, e dau lakoga mai na itukutuku vei iratou na bete ni kena kacivi na vonu, vakaraitaki e dua na yaqona, ra sa qai lako yani na kena vanua.
?Na veivakadonui ni kena kacivi na vonu e veivakadonui kina o turaga ni yavusa.
?Era sa na qai lai qarava na kena cakacaka na bete, na lewe ni mataqali o Naivakasese,? kaya ko Vuase.
Vaka oqo na nodra ivakamacala o Joseva Ravuaka na turaga ni mataqali o Naivakasese.
?Sa dau yaco mai vua na iliuliu ni yavusa na kerekere, ratou sa na qai kauta yani vei keitou na kena bete na yaqona, na yaqona ga ratou kauta yani.
?Na siga ga sa lokuci me caka kina na kaci, sa na qai tuki, lose na yaqona, me vudevude ni vonu ka yacana na yaqona visa. Gauna vata oya era sa vakarau na marama, na lewe ni koro, era na kacivi na vonu.
?Wili talega kina o ira na vakawati mai era rawa ni kaciva talega na vonu, na kaukauwa o ya sa vauci keimami vata kece mai. ?Koya qo ga na yaqona idiniataka tu, koya me kua ni maca. Dua tikoga na kena tabu, o ya me kakua ni tiko e dua e dra vaka Nabukelevu e na gauna e caka kina na kaci.
?Sa na tau vei ira na lai kaciva na vonu e dua na vosa ni vakadre, ia o keitou qo sa na gunu yaqona tokaga, me yacova nira lesu mai.
?Nira lesu mai era sa na qai mai vakavuravura. Sa tau na vosa ni vakavinavinaka, dua na kena lotu, qai tini na soqo ena siga oya.? kaya o Ravuaka.
Era tomana tale na Tui Namuana ni sa vuqa vaka vica era sa saga mera tabaka na vonu, ia qai sega ni rawa.
?Era sa mai lesu vakavica na sara vanua, tabu ni taba. Kevaka e taba ena duatani na ka ena laurai. Se mana tu mai na gauna o ya se mana tiko ena gauna oqo. Eda sa qai raica kina e sega ni dua na ka e caka me sega ni cakava na Kalou.?
1. Me cila na vula lutu na yakavi
Na italanoa sa kacivaki
Ena vale nei Tui Naikasi
Luvena yalewa o mai vosaki
2. Me biu ko Koro nodra yanuyanu
Mera soko lesu tale tu ki Kadavu
Ra sokota na wasa e maravu
Isa Vunisea sa Kabukabu
Sa kau tu na vonu damudamu
3. Raunidalice yaca ni marama
Me laki vosaki ki Namalata
Me laki watidra na nodra turaga
Sa vakabau na nodra sasaga
Ra sa kauta na gone marama
4. E vakaloloma na lutu ni draki
Raunidalice sa via gadi
Gadi sobu ki ucui Tabaji
Toba ko Tavuki e kosova yani
Laki yaco sara e ucui Soloqasi
5. Ko ira na dau era qoli mai
Era voce vonu e loma ni wai
Ko na Tabuga na koro ko Dagai
E dua na vonu sa laurai
Damudamu tiko e loma ni wai
6. Vonu damudamu sa cegu oca
Ra tubu cake ra laki roqota
Ki loma ni dreke ra vakadavora
Sa vakacegu sara na yalodra
Sa rawa tu na vonu totoka
7. Mera vakarewa mera lesu yani
Raunidalice waicala tale
Ra nimati koya tu ki takali
Vukici me vonu qai dro cake
Qai laki nodra na bui ni dali
8. Muaicaukala sa yaco yani
Ruku ni cakau vunitaki
Laki vuni tu e drau na yabaki
Drau vude mai mo drau saravi
Mai vei ira nomu katikati
9. Na kena gauna me dau raici
Era laga meke mera saulidi
Tubu cake mai vakaciriciri
Damudamu tu vaka drau ni tiri
10. Kedra na yalewa ni Nabukelevu
Era vakaliku loaloa levu
Nodra dagidagi na malumu dabu
Tubu cake mai vonu damudamu
Meu mai sarava sara e mataqu
11. Nona tubu tu na ka totoka
Damudamu tu vaka drau ni Tavola
Ko Talaulia ena toboka
Nunu sobu ki buto ni sauloa
12. Na italanoa meu sa tinia
Ko Talaulia kena meca dina
Me baleta ga nodra a qoliva
Wai cala tale drotaki ira
Na ka oqo sa yaco dina
Chorus:
Isa oilei na gone marama
Laki sobu ki Muaicaukala
Ena baravi mai Namuana
Na loma ni toba ko Namalata
Namaka na i talanoa ni nodra lakovi vakavanua ki Seaqaqa e dua na i wase ni lewe ni koro ko Namuana e na nodra gole tu ka la?ki ta dovu ni oti e 42 na yabaki.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Ai Tukutuku-vinaka sa vola ko Maciu
- Ai tubutubu i Jisu, a nona sucu mai vua na goneyalewa.
- Ni sa sucu ko Kisu, sa lako mai na tu i cake eso na tamata vuku me ra cuva vua; a sa kidroa ko Eroti, kei ira kecega na kai Jerusalemi; a sa vereti Jisu ko Eroti me vakamatea. Sa drotaki rau na veitinani ki Ijipta ko Josefa, a sa mokuti ira na gonetagane lalai ko Eroti. Sa mate ko Eroti, sa qai lesu tale ki Jutia ko Josefa kei rau na veitinani.
- Sa dauvunau mai Jutia ko Joni na dauveipapitaiso, a sa papitaisotaki ira na lewe vuqa. Sa papitaisotaki Jisu ko koya.
- Sa dauveretaki Jisu na tevoro. Sa laki tiko ki Kapenaumi ko Jisu. Sa dauvunau ko Jisu; a sa kacivi Pita, kei Adriu, kei Jemesa, kei Joni, me ratou nonai talatala. Sa veilakoyaki ko Jisu me vunau ka vakabulai ira na mate.
- Sa Vakatakila ko Jisu Na ka eso sa Kalougata kina na tamata.
- Sa vakabula na vukavuka ko Jisu, kei na tina ni wati i Pita. Sa qai tukuma vei ira na nona tisaipeli nai valavala ni tamata sa muri koya. Sa qai vunauca na wai, a sa vakasevi ira na tevoro mai na tamata e le rua.
- Sa vakabula ko Jisu e dua sa tauvi-paralasi. Sa kacivi Maciu, sa kana vata kei ira sa tamata ca. Sa vakatakila na ka era sa sega ni lolo kina na nona tisaipeli e na goneyalewa sa ciba, kei na matabokoe le rua, kei na galu. A sa vakavulici ira na nona tisaipeli me ra daumasu me lewe vuqa nai talatala.


text:
O DAU raica ka vakadikeva vakavinaka li na mita ni wai ke drodro yauyau tiko beka na wai?
E vuqa na dauvolivoli era dau biuta tu me yacova sara ni sa dredre na kena wali na leqa.
Era sega ni dau nanuma na Dauvolivoli ni kevaka era sega ni raica vakavinaka na drodro tiko ni wai ena nodrai tikotiko, ena rawa ni ra taura e dua na bili levu ni oti e 3 na vula, qo ena vuku ni kena drodro vakaiyauyau tiko na wai. Ke sega ni laurai totolo na drodro tiko ni wai, ka rawa ni vaka lusi kina e udolu vaka caca na lita na wai, e rawa ni vakaleqa na bula vakailavo ni vuvale ena kena saumi na e dua na bili levu.
E dua na kisi mai ciqoma na Matabose, e rawata toka ga na dauvolivoli e lailai mai na $100 ena vei macawa, ka sauma tiko $800 na nona bili ena vuku ni kena drodro tiko na wai.
O Joji e dau veiqaravi ena dua na taba vale e Suva ka rawata toka e $90 dua na macawa. Sa dau wasea toka me voli kina na kedratou ka saumi talega kina na nona bili.
Ka kani kidacalataki vei Joji ni dua na nona bili mai ciqoma e levu toka mai na $30 ka dau sauma toka. E a kurabui saraga ena nona ciqoma na nona bili ni Tiseba ka toka e na $800. E nanuma ni leqa beka ni kena tabaki na bili, ka mani vakatataro kina Matabose ni Wai (WAF) me baleta na nona bili.
Ratou veivakadeitaki mai vua na tabana ni wai ni donu vinaka na nona bili, ka levu toka ena kena rawa ni drodro tiko na wai. E mani tukuni mai vei koya ni na dodonu mena sauma ga se vakacava sara na kena levu ke sega ena rawa ni musu na wai.
Ena nona loma tarotaro ena vuku ni nona bili, sa mani nanuma kina o Joji me na raica mada na paipo kece ena loma ni nonai tikotiko, ka laurai ni drodro toka na wai. Kauwai ena nona rawa vakacava ni sauma na bili e $800 me tarova na kena musu na wai. Ka mani kerea na veivuke ni Matabose ni Dauvolivoli.
Sa veitaratara saraga na Matabose kina Tabana ni Wai ena kena rawa ni laurai e dua nai walewale mena rawa ni saumi kina na nona bili. Ka laurai vata oya kei na rawaka nei Joji sa mani vakadeitaki ni oti na veidinadinati mena sauma e $15 ena vei macawa me yacova ni saumi oti ka na sega ni musu talega kina na wai.
E vuqa sara na kisi vakaoqo mai ciqoma toka na Matabose, ena nodra vakaweleweletaka na nodrai tavi na Dauvolivoli me baleta na kena drodro yauyau tiko na wai, ka ra biuta tu ena nodra nanuma ni na soli e so na musumusu ni ciqomi e dua na bili levu ena vuku ni kena drodro tiko na wai. Rawa ni na tarovi na bili lelevu va oqo ke laurai ka vakavinakataki na nodai tikotiko.
Sa vakamamasu tiko na Matabose vei keda na Dauvolivoli ni sa sega ni dua na musumusu(rebate) dau soli ke laurai ni drodro vakai yauyau tiko na wai baleta qo e tavi ni Dauvolivoli ena kena laurai na paipo kece ni wai ena loma ni nodrai tikotiko.
Na paipo kece ka sala mai gaunisala kina na mita ka wili vata ya kei na mita ni wai e tavi ni tabana ni wai, ia koya mai na mita kina nodai tikotiko e tavi ni taukei ni vale.
Ia kevaka e sega ni qarava vinaka na nonai tavi na dauvolivoli era na sauma ga na veika sa lavaki toka ena bili, sa kerei kina meda dau dikeva vaka vinaka na nodai tikotiko me kua ni da kidroa taka na noda bili me vaka taki Joji.
Sa vakadreti tiko na dauvolivoli mera sogota kece na paipo ka raica ke se toso tiko ga na mita. Kevaka se toso tikoga na mita ni wai, ka sogo taucoko tu na paipo sa vakaraitaka o ya ni drodro tiko na wai ena dua na vanua ka gadrevi mena laurai ka vakavinaka taki vakatotolo mai vua na taukei ni vale.
Na tuvatuva ni Tabani ni wai (WAF) ke sa drodro tiko na wai ena loma ni tikotiko, sa gadrevi me na laurai e dua na kena dau se licensed plumber.
Ke drodro tiko na wai mai na paipo mai gaunisala kina mita sa qai tavi ni tabana ni wai mena vakavinaka taka ka na sauma ga na Dauvolivoli na levu ni wai era vakayagataka.
Sa vakanuinui tu na Matabose ni da na rogoca na kaci kei na vakasala meda qarauna me kua ni drodro tiko vakai yauyau na wai.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
Era Doka na iVakadinadina i Jiova na Lotu Tale Eso?
Keimami muria na ivakasala ni iVolatabu me keimami “
doka na tamata kece,” se mani lotu cava era lewena. (1 Pita 2:17) Kena ivakaraitaki, ena so na vanua era drau vakaudolu na iVakadinadina i Jiova. Ia keimami sega ni vakaukauataki ira na daunipolitiki kei ira na daubuli lawa mera tarova nodra cakacaka na lotu tale eso. Keimami sega tale ga ni saga me buli na lawa me muri na neimami itovo kei na ivakarau ni lotu ena vanua keimami tiko kina. Keimami dokai ira ga na lotu tale eso me vaka ga neimami taleitaka nodra dokai keimami.—Maciu 7:12.


text:
iTukutuku Vinaka Mai Vua na Kalou!
Na cava e itukutuku vinaka mai vua na Kalou? Na cava meda vakabauta kina? E saumi vakaivolatabu ena ivola qo eso na ka e dau tarogi vakalevu.
Sala me Yaga Kina na iVola Qo
Na ivola qo ena vukei iko mo marautaka na ka o vulica mai na Vosa ni Kalou, na iVolatabu. O rawa ni raica na tikinivolatabu kece ena nomu iVolatabu.
Na Cava na iTukutuku Vinaka?
Vulica se cava na itukutuku mai vua na Kalou, na cava e bibi kina, kei na cava meda cakava.
O Cei na Kalou?
E tiko na yaca ni Kalou? E kauaitaki keda?
E Vu Dina Mai Vua na Kalou na iTukutuku Vinaka?
Eda vakadeitaka vakacava ni dina na ka e kaya na iVolatabu?
O Cei o Jisu Karisito?
Raica na vuna e mate kina o Jisu, na cava na ivoli, kei na ka sa cakava tiko ena gauna qo.
Na Cava na iNaki ni Kalou me Baleta na Vuravura?
E vakamacalataki ena iVolatabu na vuna e bulia kina na Kalou na vuravura, gauna ena oti kina na rarawa, kei na veika ena yaco e vuravura ena gauna se bera mai.
Na Cava na iNuinui me Baleti Ira na Mate?
Na cava e yaco nida mate? Eda na sotavi ira tale na wekada lomani era sa takali?
Na Cava na Matanitu ni Kalou?
O cei na Tui ni Matanitu ni Kalou? Na cava ena cakava na Matanitu ni Kalou?
Na Cava e Vakatara Tiko Kina na Kalou na Ca kei na Rarawa?
Tekivu vakacava na ca? Cava e vakatara kina na Kalou me yaco tiko na veika ca? Ena oti dina na rarawa?
E Rawa ni Marau Vakacava na Nomu Vuvale?
Na Kalou mamarau o Jiova e vinakata mera mamarau na vuvale. Raica na ivakasala yaga vakaivolatabu vei ira na tagane kei na yalewa vakawati, itubutubu, kei na gone.
O na Kila Vakacava na Sokalou Dina?
E dua ga na lotu dina? Raica mada e lima na ivakatakilakila ni sokalou dina.
Ena Yaga Vakacava Vei Keda na iVakavuvuli Vakaivolatabu?
Vakamacalataka o Jisu na vuna e gadrevi kina meda dusimaki, kei na rua na ivakavuvuli bibi vakaivolatabu.
E Rawa Vakacava mo Toro Voleka Vua na Kalou?
Raica ke rogoca na masu kece na Kalou se sega, meda masu vakacava, kei na veika meda cakava meda toro voleka kina vua na Kalou.
Na Cava ena Sotava o Lotu?
Vakacava era na rawa ni duavata na lewe i vuravura mera qarava na Kalou dina?
Na Cava e Tiko Kina na Nona iSoqosoqo na Kalou?
E vakamacalataka na iVolatabu na vuna era tuvanaki kina na lotu vaKarisito dina, kei na sala e vakayacori kina qori.
Na Cava mo Vulica Tiko ga Kina na Veika me Baleti Jiova?
E rawa ni yaga vakacava vei ira eso tale na veika o sa kila me baleta na Kalou kei na nona Vosa? Ena yaga vakacava ena nomu veiwekani kei na Kalou?


text:
WASE TINI
Na ka Dina me Baleti Ira na Agilosi
1. Na cava meda kilai ira kina na agilosi?
E VINAKATA o Jiova meda kilai ira na lewe ni nona vuvale. Era lewe ni vuvale qori na agilosi nira vakatokai sara ga ena iVolatabu mera “luve ni Kalou.” (Jope 38:7) Na cava na nodra itavi na agilosi? Era veivuke vakacava ena veigauna sa oti? Vakacava era rawa ni vukei keda tale ga ena gauna qo?—Raica na iKuri ni iVakamacala 8.
2. Era vu mai vei na agilosi? E vica na agilosi era buli?
2 E bibi meda kila e liu se ra vu mai vei na agilosi. E kaya na Kolosa 1:16 ni a buli Jisu e liu o Jiova, ni bera na “buli ni ka kece tale eso mai lomalagi kei vuravura.” Era wili e keri na agilosi, qai kaya na iVolatabu nira buli e oba vakaoba na agilosi.—Same 103:20; Vakatakila 5:11.
3. Na cava e kaya na Jope 38:4-7 me baleti ira na agilosi?
3 E kaya tale ga na iVolatabu ni buli ira e liu na agilosi o Jiova sa qai buli na vuravura. Gauna era raica kina na agilosi ni sa buli na vuravura, e tukuni ena Jope ni dua na ka nodra marau. Era cakacaka vata vakavoleka na agilosi ena nodra qaravi Jiova me vaka ga e dua na vuvale.—Jope 38:4-7.
ERA DAUVEIVUKE NA AGILOSI
4. Eda kila vakacava nira kauai na agilosi ena ka eda cakava na tamata?
4 Era kauaitaki keda na agilosi, era kauaitaka tale ga na kena vakayacori na inaki i Jiova me baleta na vuravura kei na kawatamata. (Vosa Vakaibalebale 8:30, 31; 1 Pita 1:11, 12) A rairai vakararawataki ira vakalevu na agilosi nodrau talaidredre o Atama kei Ivi. Sa qai wacava sara nodra rarawa ena gauna qo ni levu tale era sa talaidredre vei Jiova. Ia era marau na agilosi ni veivutuni e dua qai lesu vua na Kalou. (Luke 15:10) Era kauaitaki ira vakalevu sara na tamata ni Kalou na agilosi. E vakayagataki ira gona na agilosi o Jiova mera vukei ira nona dauveiqaravi e vuravura, mera taqomaki ira tale ga. (Iperiu 1:7, 14) Meda dikeva mada eso na kena ivakaraitaki.
5. Era vukei ira vakacava na tamata ni Kalou ena veigauna sa oti na agilosi?
5 A tala e rua na agilosi o Jiova me rau lai vukei Loti kei na nona vuvale ni bera ni vakarusa na koro o Sotoma kei Komora. (Vakatekivu 19:15, 16) Oti e vica na drau na yabaki, a biu ina qara ni laione na parofita o Taniela. Ia e bula ni a ‘tala na Kalou na nona agilosi me sogota na gusudra na laione.’ (Taniela 6:22) Ni bala ena dua na gauna e muri e valeniveivesu na yapositolo o Pita, a tala o Jiova e dua na agilosi me sereki koya. (Cakacaka 12:6-11) E yaga tale ga vei Jisu na nodra veiqaravi na agilosi ena nona bula voli e vuravura. Kena ivakaraitaki, “era vukei koya na agilosi” ni papitaiso oti. (Marika 1:13) Ni voleka sara tu ga ni vakamatei o Jisu, a “vakaukauataki koya” tale ga e dua na agilosi.
6. (a) Eda kila vakacava nira dau vukei ira na tamata ni Kalou nikua na agilosi? (b) Na taro cava eda na veivosakitaka qo?
6 Era sa sega ni rairai vei keda ena gauna qo na agilosi. Ia e se vakayagataki ira tiko ga na Kalou mera vukei ira na nona dauveiqaravi. E kaya na iVolatabu: “Na agilosi i Jiova e keba wavoliti ira na rerevaki koya tiko, qai dau vakabulai ira.” (Same 34:7) E bibi meda taqomaki nira kaukaua na keda meca ra qai via vakaleqai keda. O cei na keda meca? Era lako mai vei? Era via vakaleqai keda vakacava? Ena saumi na taro qori ena noda railesuva na veika e yaco ni oti ga vakalailai nodrau buli o Atama kei Ivi.
KEDA MECA TAWARAIRAI
7. Sa vakacalai ira vakacava e levu o Setani?
7 Eda raica ena Wase 3 ni talaidredre vua na Kalou e dua na agilosi, qai vinakata me veiliutaki. E vakatokai koya na iVolatabu me o Setani na Tevoro. (Vakatakila 12:9) E vinakata o Setani meda tomani koya na kawatamata ena nona talaidredre vua na Kalou. A mani vakacalai Ivi, sa vakacalai ira tale ga e levu me yacova mai nikua. Ia era yalodina tu ga vei Jiova eso me vakataki Epeli, Inoki, kei Noa.—Iperiu 11:4, 5, 7.
8. (a) Era vuki vakacava eso na agilosi mera timoni? (b) Na cava era cakava na timoni mera kua ni vakarusai ena Waluvu?
8 Era talaidredre eso na agilosi ena gauna i Noa, nira biuta nodra itikotiko vakalomalagi mera mai bula vakatamata e vuravura. Na cava era cakava kina qori? E kaya na iVolatabu nira mai vaqara watidra. (Wilika Vakatekivu 6:2.) Ia e cala na ka era cakava ya na agilosi. (Juta 6) E levu na tamata ena gauna ya era vakatotomuria nodra ivakarau ca kei na nodra itovo voravora na agilosi talaidredre. E mani luvuca na vuravura o Jiova me vakarusai ira kina na daucaka ca. Ia e vakabulai ira na nona tamata yalodina. (Vakatekivu 7:17, 23) Era lesu i lomalagi na agilosi ca mera kua kina ni vakarusai. E vakatokai ira na agilosi qori na iVolatabu mera timoni. E nodra iliuliu na Tevoro nira digia mera tokoni koya ena nona talaidredre.—Maciu 9:34.
9. (a) Na cava e yaco nira lesu i lomalagi na timoni? (b) Na cava eda na vakarau raica qo?
9 Sa sega ni okati ira na timoni o Jiova mera lewe ni nona vuvale nira sa talaidredre. (2 Pita 2:4) Era sa sega ni rawa ni vukici ira tale na timoni mera tamata, ia era se “vakacala tiko na vuravura taucoko.” (Vakatakila 12:9; 1 Joni 5:19) Meda raica mada qo na iwalewale era sa vakacalai ira kina e levu.—Wilika 2 Korinica 2:11.
IWALEWALE NI VEIVAKACALAI
10. Era veibacani vakacava na timoni?
10 E levu tu na iwalewale ni nodra veivakacalai na timoni. Eso era veitaratara sara ga vakadodonu kei ira na timoni, eso tale era qara nodra veivuke na dau vakadraunikau se daurairai. Na veitaratara kei ira na timoni e vakatokai me vakatevoro. Ia e vakaroti keda na iVolatabu meda kua ni siova na veika era sema vei ira na timoni. (Kalatia 5:19-21) Na cava e bibi kina qori? E dau vakayagataka na dauvakasasa na dai me tobo manumanu kina. Era vakayagataka tale ga na timoni na ivadi mera bacani keda ra qai lewai keda kina.—Raica na iKuri ni iVakamacala 26.
11. Na cava era cakava na daurairai? Na cava me qarauni kina na ivalavala qori?
11 Era veivakamuai na timoni mera lai raici na daurairai. Era vakayagataka na daurairai na nodra kaukaua na timoni ena nodra sasaga mera kila na ka vuni se na ka e se bera ni yaco. E rawa ni caka ya ena raikalokalo, tuvaimau, yarasasa, nodra lakovi na daukilakila, dauvagunu, se na kena sagai me vakaibalebaletaki na laini ena qeteqeteniliga. E rerevaki dina na ivalavala qori, dina nira nanuma e levu ni sega ni veivakaleqai. Kena ivakaraitaki, e kaya na iVolatabu nira cakacaka vata na daurairai kei na timoni. E vakamacalataki ena Cakacaka 16:16-18 e dua ‘na goneyalewa daurairai e curumi timoni, e dau tukuna na ka se bera ni yaco.’ E oti vakadua na mana ni nona cakacaka na goneyalewa qori ni sa vakasava na timoni na yapositolo o Paula.
12. (a) Na cava e rerevaki kina nona saga e dua me veitaratara kei ira na mate? (b) Na cava era sega ni vakaitavi kina na lotu vaKarisito ena ivalavala era veivakamuai kina na timoni?
12 Era veivakacalai tale ga timoni ena nodra lasutaka ni rawa nida veivosaki kei ira na mate. Era vinakata meda vakabauta ni o ira na mate era lai bula tale tiko ena dua na vanua ra qai rawa ni veitaratara kei keda se vakaleqai keda. Kena ivakaraitaki, o koya e lolositaka na nona takali e dua na wekana se itokani e rawa ni lai raica e dua e kaya ni rawa ni veivosaki kei ira na mate. De dua e daurairai o koya qori, qai vakamacalataka eso na ka vinaka me baleti koya sa mate se vakatotomuria sara mada ga na domona. (1 Samuela 28:3-19) Levu tale ga na ivalavala ni veibulu e yavutaki ena kena vakabauti nira se bula tiko ena dua na vanua o ira na sa mate. Eso na ivakaraitaki ni ivalavala va qori na bikabika, soqo me solevutaki kina na iwiliwili ni bogi e mate kina e dua, cabo eso na ka vei ira na mate, nodra vakatatabu na yalewa e mate na watidra, na vakataraisulu, kei na levu tale. Na ivalavala kece qori era veivakamuai kina na timoni. Nira sega ni via vakaitavi ena ivalavala vakavanua va qori na lotu vaKarisito, era vakalewai kina, vosa vakacacataki se cati ena nodra vuvale se koro. Ia era kila na lotu vaKarisito nira sega ni lai bula tale tiko ena dua na vanua na mate. Eda sega ni rawa ni veitaratara kei ira, era sega tale ga ni rawa ni vakaleqai keda. (Same 115:17) Qaqarauni sara! Kua ni saga mo veitaratara kei ira na sa mate se o ira na timoni. Kua tale ga ni siova na ivalavala era veivakamuai kina na timoni.—Wilika Vakarua 18:10, 11; Aisea 8:19.
13. Na cava e sa yaco vei ira e levu era dau rerevaki ira tu e liu na timoni?
13 Era sega ni veivakacalai ga na timoni, era dau veivakarerei tale ga. Sa voravora sara qai kaukaua nona sasaga ena gauna qo o Setani kei ira na nona timoni, nira kila ‘sa lekaleka nodra gauna.’ Io, sa vakarau vagalalataki ira e vuravura na Kalou. (Vakatakila 12:12, 17) Ia era sa sega ni rerevaki ira na timoni e vica vata na udolu nikua. Era sereki vakacava mai na rere qori?
VORATI IRA NA TIMONI
14. Me vakataki ira ga mai Efeso, eda rawa ni galala vakacava mai na nodra veivakamuai na timoni?
14 E tukuna na iVolatabu na ka meda cakava meda vorati ira kina na timoni, meda rawa ni galala mai na nodra veivakamuai. Vakasamataka mada na nodra ivakaraitaki na lotu vaKarisito mai Efeso. Eso era dau veitaratara tu kei ira na timoni ni bera nira vulica na ka dina. Ia era galala rawa vakacava mai na nodra veivakamuai? E kaya na iVolatabu: “E levu sara ga na daucakaisausau era kauta yani na nodra ivola ra qai lai vakama e matadra kece.” (Cakacaka 19:19) Era vakarusa kece nodra ivola ni vakatevoro nira sa via lotu vaKarisito. O ira tale ga nikua era via qaravi Jiova, e dodonu mera vakarusa na iyaya kece ni timoni e tu vei ira. E okati kina na ivola, mekesini, vatavatairalago ni nona bula e dua (horoscope), iyaloyalo, ivakatagi, qito, se itaba e bukana na vakatevoro se vakabulabulataka mera vakabauti na timoni. E okati tale ga e keri na veika e dau daramaki me itataqomaki mai na ca.—1 Korinica 10:21.
15. Na cava tale meda cakava meda vorati Setani kina kei ira na timoni?
15 Oti e vica na yabaki nodra vakarusa na lotu vaKarisito mai Efeso na nodra ivola ni vakatevoro, e vola na yapositolo o Paula nira se “veivala” tiko ga. Qori na nodra valuti ira tiko na “yalo ca tawarairai.” (Efeso 6:12) Era sa vakama na nodra ivola, ia e se sagai ira tiko ga na timoni. Na cava tale mera cakava na lotu vaKarisito? E kaya vei ira o Paula: “Moni taura na isasabai levu ni vakabauta, moni bokoca [se, tarova] kina na gasau waqa kece i koya na vunica.” (Efeso 6:16) Ena taqomaki keda na vakabauta me vaka ga na nona taqomaki e dua na sotia ena nona isasabai. Eda na vorati Setani kei ira na timoni ke da nuitaki Jiova vakaoti me taqomaki keda.—Maciu 17:20.
16. Na cava meda cakava me qaqaco kina noda vakabauti Jiova?
16 Na cava meda cakava me qaqaco kina noda vakabauti Jiova? E bibi meda wilika e veisiga na iVolatabu, meda nuitaka tale ga na veitaqomaki i Jiova. Ena sega ni vakaleqai keda o Setani kei ira na timoni ke da nuitaki Jiova vakatabakidua.—1 Joni 5:5.
17. Na cava tale e rawa ni taqomaki keda mai vei ira na timoni?
17 Dua tale na ka e bibi mera cakava na lotu vaKarisito mai Efeso. Ni takalevu na vakatevoro ena nodra koro, e kaya kina vei ira o Paula: “Kerea na veidusimaki . . . ena ituvaki kece ga.” (Efeso 6:18) Io, e bibi mera kerei Jiova e veigauna me taqomaki ira. Vakacava na gauna qo? Sa sega tale ga ni caka rawa na vakatevoro, e dodonu gona meda kerei Jiova me taqomaki keda da qai vakayagataka na yacana nida masu. (Wilika Vosa Vakaibalebale 18:10.) Ena rogoca o Jiova na noda masu ke da kerei koya tiko ga me vakabulai keda mai vei Setani.—Same 145:19; Maciu 6:13.
18, 19. (a) Eda na qaqa vakacava ena noda valuti Setani kei ira na timoni? (b) Na taro cava ena saumi ena wase tarava?
18 Eda na vorati Setani kei ira na timoni ke da vakarusa na iyaya kece ni timoni e tu vei keda da qai nuitaka na veitaqomaki i Jiova. Meda kua sara ni rerevaki ira na timoni. (Wilika Jemesa 4:7, 8.) E kaukaua sara o Jiova vei ira na timoni. Sa totogitaki ira oti ena siga i Noa, sa vo ga me vakarusai ira ena gauna se bera mai. (Juta 6) Kua ni guilecava nida sega ni vala duadua. E vakayagataki ira tiko na nona agilosi o Jiova mera taqomaki keda. (2 Tui 6:15-17) E rawa nida qaqa ena noda valuti Setani kei ira na timoni ena veivuke i Jiova.—1 Pita 5:6, 7; 2 Pita 2:9.
19 Ia na cava e se sega ni vakarusai Setani kina kei ira na timoni o Jiova, nira vakavuna tiko vakalevu na rarawa nikua? Na taro qori ena saumi ena wase tarava.